qundao/data-zh-poetry huggingface dataset:
牡丹白鹤
作者：王恩诰
朝代：清
体裁：七言绝句

休将不舞诮羊公，卓立鸡群迥不同。华顶归来何处宿，沉香亭畔五云中。
牡丹蝴蝶
作者：王恩诰
朝代：清
体裁：七言绝句

几日东风费剪裁，娇红腻紫一时开。沉香亭畔春如许，引得翩翩蛱蝶来。
独坐
作者：王恩诰
朝代：清
体裁：五言绝句

荒亭人独坐，凉意动孤松。不觉沧江晚，秋山暗几重。
瓶梅
作者：王恩诰
朝代：清
体裁：七言绝句

一枝曲屈如银钩，数朵寒香韵欲流。持回山斋供玩赏，瓶中化作五家虬。
甲申出守懋功
作者：王恩诰
朝代：清
体裁：古风

我由山中来，群山早分手。十载锦城中，说山常回首。苦不见黔山，恰是失良友。昨者捧檄文，喜向山中走。不暇理行装，山灵恐待久。朝发省门西，日暮宿灌口。索桥飞长虹，旗山高且阻。愈出境愈奇，中原得未有。高峰插天青，飞泉若垂绶。石壁浸大江，皴文篆蝌蚪。危栈缘山麓，举足怯枯朽。有时涉乱流，荆棘披左右。奇险牛头山，盘空若岣嵝。襟袖缭云烟，巉崖起胸肘。老树挐人衣，冰条大于藕。积雪满巴郎，天风浪浪吼。在昔劳王师，扫雪除群丑。山岳皆效灵，不为盗贼薮。今我际升平，来作山中守。官吏喜相迎，黄童兼白叟。汉夷各相安，兵民无猜鸥。我乃约斯民，慎勿为狼莠。政简刑自清，民德亦归厚。示则当以身，深惭土木偶。生鱼悬庭除，不为物所垢。偶然得馀闲，检点书诗酒。夜坐试山泉，晨兴剪山韭。衙西开小园，环池三株柳。隙地种菊花，安排过秋九。人世苦茫茫，偷闲如吾否？
甲申出守懋功，明年，以忤鹾宪意调省。丙戌春将返成都，眷念斯民，夜不成寐，爰书数韵，以写离思。情之所发，不能自已，工拙不暇计也
作者：王恩诰
朝代：清
体裁：古风

民情大可见，好恶悉天真。当时苦苛政，诽谤岂无人？何以至今日，感戴遍群伦？可知公道在，益见岁寒身。春风吹马足，漠漠起征尘。将与斯民别，黯然伤我神。所望后来者，修德行其仁。骊驹门前系，倍切斯民忧。耕者无沃土，沙砾满小邱。商贾无馀积，长年逐蝇头。若逢雨雪足，粗粝尚可谋。然犹多贫苦，鹄立形如鸠。偶然值岁歉，哀鸿鸣荒陬。安得贤父母，未雨先绸缪。居官戒贪墨，清夜凛冰渊。财聚则民散，斯言古所传。况乃边陲地，抚辑为之先。有如己儿女，好恶无稍偏。我常持此意，与民相周旋。虚堂无所蔽，随在见其天。胡为中道弃，此心能恝然？在昔韩魏公，客居黄州时。虽曰无官守，民瘼常念之。相离四十载，情犹见乎辞。矧我莅兹土，举目皆疮痍。抚绥且不暇，时切寒与饥。今我一云去，重来焉可期。耕作谁奖劝？子弟谁傅师？灾祲谁捍御？痛痒谁周知？来朝临歧路，寸心安自持。去去从此别，愿言长相思！
画梅作
作者：王恩诰
朝代：清
体裁：古风

姑射仙人冰雪姿，珊珊玉骨肤凝脂。不着人间烟火气，高卧孤山阅四时。朔风阵阵吹不起，一朝春满南北枝。寒香入夜更清绝，明月梢头影迟迟。千花万花冻云里，不许凡卉争妍媸。故园酒酣六出白，对之每每捻吟髭。年来四方徒奔走，一望罗浮成相思。他日归去香雪里，只恐梅花笑复嗤。
秋兴·其一
作者：王恩诰
朝代：清
体裁：七言律诗

日落孤城动客愁，长江如练叶如舟。毕生心事随流水，故园烽烟惊置邮。老病难开花下眼，乡思怕见月当头。京华北斗相依处，时有羁人远注眸。
秋兴·其七
作者：王恩诰
朝代：清
体裁：七言律诗

高楼面面晚凉开，日向黔山望几回。天上客星难入座，江边晓月懒登台。吞声枉教杜陵哭，堕泪犹闻庾信哀。瘴雨蛮烟销去否，平南谁是武乡才？
秋兴·其三
作者：王恩诰
朝代：清
体裁：七言律诗

莽莽颓云压水边，金风满地堕榆钱。怯看红叶添离绪，欲买青山了道缘。世味还同嚼蜡淡，名场早已履冰坚。不堪目极沧江上，望断飞鸿又一年。
秋兴·其九
作者：王恩诰
朝代：清
体裁：七言绝句

年来惯走天涯路，客里流光去不还。多少闲愁无处说，东风吹梦过黔山。
秋兴·其二
作者：王恩诰
朝代：清
体裁：七言律诗

西风萧瑟怅斜晖，又见南征雁影飞。归思楼头今夕梦，劳人江上几时归。一年容易伤秋节，百战空争树义旗。回首乡关增感慨，可怜民物已全非。
秋兴·其五
作者：王恩诰
朝代：清
体裁：七言律诗

逝水年华不再来，南船北马苦相催。丹心尚作千秋想，白发先从两鬓衰。欲射天狼清海宇，好同野鹤隐山隈。谁知书剑风尘里，说到功名念念灰。
秋兴·其八
作者：王恩诰
朝代：清
体裁：七言律诗

消愁且倒菊花樽，一听残蝉一断魂。镇日寻诗频绕径，三年抱刺竟无门。空埋骏骨称千里，欲净猿心了六根。多少离情挥不尽，江干日落又黄昏。
秋兴·其六
作者：王恩诰
朝代：清
体裁：七言律诗

江天凉月动悲笳，听到离人怨转赊。心似塞翁常失马，身同海客尽浮槎。一篱冷艳才开菊，两载秋风又及花。闻道征南诸将帅，千行壮士拥高牙。
秋兴·其四
作者：王恩诰
朝代：清
体裁：七言律诗

茫茫烟水竟何之，一卷《离骚》手自持。海内刀兵归气数，笛中杨柳动乡思。百年难返挥戈日，廿载空劳破釜师。最是销魂关塞月，征人戍妇两心知。
芙蓉鱼
作者：王恩诰
朝代：清
体裁：七言绝句

细鳞巨口点班斓，恰是龙门破浪还。为戏初晴新涨水，芙蓉摇动碧沙湾。
莲
作者：王恩诰
朝代：清
体裁：古风

不蔓亦不支，中通复外直。妙哉君子花，香远益清时。
莲花鸭子
作者：王恩诰
朝代：清
体裁：七言绝句

朝来人唱采莲歌，翠盖亭亭晓露多。十里香风吹不断，谁家鸭子戏清波。
莲花鸭子
作者：王恩诰
朝代：清
体裁：七言绝句

莲花开遍西湖中，六月风光迥不同。何处漂来驯鸭子，一双游戏芰荷东。
莲鱼
作者：王恩诰
朝代：清
体裁：七言绝句

野塘风暖芰荷香，中有金鳞尺半长。会向龙门烧尾去，一天雷雨卷沧浪。
菊
作者：王恩诰
朝代：清
体裁：五言绝句

偏从冷处开，此君有高节。受尽风霜摧，不损一花叶。
菊花白头鸟
作者：王恩诰
朝代：清
体裁：七言绝句

东篱香冷一丛丛，不许群芳晚节同。历尽风霜开更好，清芬掩映白头翁。
蕉蝶猫
作者：王恩诰
朝代：清
体裁：七言绝句

狸奴身轻最便捷，氄毛宛似乌云叠。山斋白日鼠潜踪，偷向蕉荫扑蝴蝶。
襄河舟次·其一
作者：王恩诰
朝代：清
体裁：七言律诗

南船北马竟年年，病后诗怀淡若仙。剩有乡愁萦雁翅，更无骨相到鸢肩。落花时候难为客，潦草功名且信天。回首黔中归未得，豺狼满地正烽烟。
襄河舟次·其三
作者：王恩诰
朝代：清
体裁：七言律诗

义谷厘金次第抽，脂膏剥尽尚苛求。民穷转觉从贼好，城破不闻追将收。千里人烟稀冷灶，三更燐火走荒陬。可怜大帅屯田日，掠尽茅檐风马牛。
襄河舟次·其二
作者：王恩诰
朝代：清
体裁：七言律诗

杨花扑后荷花开，酿劫人登大将台。不倚长城先自坏，为兴夷教转成灾。乐输收尽凶年粟，滥保曾无济世才。惟有孤忠贤太守，临危犹把贼锋摧。
襄河舟次·其四
作者：王恩诰
朝代：清
体裁：七言律诗

梳如贼过篦如兵，变绕黔山梦亦惊。将喜寇来能索饷，民闻官至转逃生。茫茫白骨抛新旧，草草秋闱粉治平。为有远人歌代泪，撄心常作楚骚鸣。
访友
作者：王恩诰
朝代：清
体裁：七言绝句

先生家住白云村，曳杖行吟秋树根。好景勾留归不得，远山近水碧无痕。
辛巳游峨山归作十首·其一
作者：王恩诰
朝代：清
体裁：七言绝句

此行踏破万重山，竹杖芒鞋自往还。记得峨峰高处立，天风吹向白云间。
辛巳游峨山归作十首·其七
作者：王恩诰
朝代：清
体裁：七言绝句

诸山罗列总尘埃，海底云生荡不开。红日一轮当午未，有缘人睹佛光来。
辛巳游峨山归作十首·其三
作者：王恩诰
朝代：清
体裁：七言绝句

山拥危峰侵碧汉，我从平地上青天。烟云足底知多少，竟是飞仙出世年。
辛巳游峨山归作十首·其九
作者：王恩诰
朝代：清
体裁：七言绝句

遍地云如大海涛，万山低伏一山高。我行绝顶罡风里，几化长虹下九皋。
辛巳游峨山归作十首·其二
作者：王恩诰
朝代：清
体裁：七言绝句

雨后岚光翠欲流，湿云暗锁乱峰头。何人伸出披云手，新样蛾眉画一钩。
辛巳游峨山归作十首·其五
作者：王恩诰
朝代：清
体裁：七言绝句

天门高峙彩云间，青锁何年启不关。疑是巨灵亲手辟，好通禅座晋仙班。
辛巳游峨山归作十首·其八
作者：王恩诰
朝代：清
体裁：七言绝句

青山乱叠碧重重，上有灵泉间气钟。恰是云开刚我到，一泓秋水看游龙。
辛巳游峨山归作十首·其六
作者：王恩诰
朝代：清
体裁：七言绝句

雪山万里入青冥，西映峨眉列素屏。月黑舍身崖畔望，佛灯点点似流星。
辛巳游峨山归作十首·其十
作者：王恩诰
朝代：清
体裁：七言绝句

风生腕底墨光腾，散作烟云纸上熏。大众求书兼作画，何曾有个解诗僧？
辛巳游峨山归作十首·其四
作者：王恩诰
朝代：清
体裁：七言绝句

云气扑人衣欲湿，尖风吹我骨亦清。红尘到此应删净，正好长空挥臂行。
题友人梅宗《惊梦图》二绝·其一
作者：王恩诰
朝代：清
体裁：七言绝句

神凝秋水净无痕，家住罗浮第几村？多少幽情说不出，淡香疏影月黄昏。
题友人梅宗《惊梦图》二绝·其二
作者：王恩诰
朝代：清
体裁：七言绝句

昙花一现总成空，天上人间此恨同。只有梅花堪写照，三更明月素帏中。
题山水·其一
作者：王恩诰
朝代：清
体裁：七言绝句

山人原自爱山居，老树参差画不如。隔断红尘无个事，一庐风雨读奇书。
题山水·其七
作者：王恩诰
朝代：清
体裁：七言绝句

槎枒老树暮栖烟，饱尽风霜不计年。最爱高崖青未了，荒亭人话晚凉天。
题山水·其七十
作者：王恩诰
朝代：清
体裁：七言绝句

小亭孤峙水中央，锁尽江流万派长。小住勾留归未得，一天云影斗波光。
题山水·其七十一
作者：王恩诰
朝代：清
体裁：七言绝句

闲云负手立江边，来看幽人书画船。今日寻诗何处去，一琴一鹤致翩翩。
题山水·其七十二
作者：王恩诰
朝代：清
体裁：七言绝句

闲向西山唤鹤归，水平风静浪花微。满船载得新诗料，云影波光共夕晖。
题山水·其三
作者：王恩诰
朝代：清
体裁：七言绝句

颓云闲渡小桥东，树色苍茫暮霭中。回首塔峰高处望，乱山环叠青蒙蒙。
题山水·其三十
作者：王恩诰
朝代：清
体裁：七言绝句

南山苍翠北山高，一水中流起怒涛。镇日楼头诗酒客，焚香煮茗读《离骚》。
题山水·其三十一
作者：王恩诰
朝代：清
体裁：七言绝句

数椽屋老数峰青，正好幽居养性灵。读罢《黄庭》无一事，绿阴满地鹤梳翎。
题山水·其三十七
作者：王恩诰
朝代：清
体裁：七言绝句

携筇闲向小亭来，一路绿荫拥不开。画意诗情无限好，都随落日照苍苔。
题山水·其三十三
作者：王恩诰
朝代：清
体裁：七言绝句

同到中山访友归，归时树树挂斜晖。满天秋色添诗兴，一路高吟下翠微。
题山水·其三十九
作者：王恩诰
朝代：清
体裁：七言绝句

峡口奔流势更遒，为探奇险放轻舟。拟从石上题诗句，水急滩深不可留。
题山水·其三十二
作者：王恩诰
朝代：清
体裁：七言绝句

七尺青竿系钓钩，长年无事一扁舟。半江烟水苍茫里，治乱不闻白了头。
题山水·其三十五
作者：王恩诰
朝代：清
体裁：七言绝句

幽居筑在北山陲，野趣天然景物滋。近日应无俗客到，小窗独坐制新诗。
题山水·其三十八
作者：王恩诰
朝代：清
体裁：七言绝句

水楼闲依弄霞光，丛苇萧萧映夕阳。坐到江天明月上，烟波万顷碧苍苍。
题山水·其三十六
作者：王恩诰
朝代：清
体裁：七言绝句

板桥斜卧水之湄，杨柳千条挂碧丝。惟有诗人闲不得，携筇来听子规啼。
题山水·其三十四
作者：王恩诰
朝代：清
体裁：七言绝句

雨后山光分外青，参天老树立亭亭。幽人何事归来晚，扶杖行吟酒未醒。
题山水·其九
作者：王恩诰
朝代：清
体裁：七言绝句

荒亭日落淡烟浮，独坐江干豁远眸。恰是西风潮落后，小舲撑破一天秋。
题山水·其二
作者：王恩诰
朝代：清
体裁：七言绝句

枯藤百尺树稍牵，摇曳西风又一年。恰是小楼人独坐，秋山半角淡于烟。
题山水·其二十
作者：王恩诰
朝代：清
体裁：七言绝句

闲携竹杖到山庄，山势如云拥大荒。恰是一天新雨后，满空苍翠扑衣裳。
题山水·其二十一
作者：王恩诰
朝代：清
体裁：七言绝句

流云似水淡于烟，满院浓阴雨后天。读罢《黄庭》无一事，自烧活火试清泉。
题山水·其二十七
作者：王恩诰
朝代：清
体裁：七言绝句

大江东去浪争淘，怪石嶙峋野岸高。可惜空庭无客到，满山风里听松涛。
题山水·其二十三
作者：王恩诰
朝代：清
体裁：七言绝句

依山跨水起长廊，收尽山光和水光。中有诗人常坐卧，非秋先带一分凉。
题山水·其二十九
作者：王恩诰
朝代：清
体裁：七言绝句

船头独坐晚凉生，遥见幽人策杖行。到底寻诗何处去，归来应听踏歌声。
题山水·其二十二
作者：王恩诰
朝代：清
体裁：七言绝句

江山如画是新秋，云影波光淡不收。近日诗人清兴好，夕阳满树一登楼。
题山水·其二十五
作者：王恩诰
朝代：清
体裁：七言绝句

水楼独坐耸吟肩，寻得新诗句欲仙。好景眼前收不尽，飞鸿掠破一溪烟。
题山水·其二十八
作者：王恩诰
朝代：清
体裁：七言绝句

板桥斜卧草亭西，柳色深黄绿未齐。恰是春江潮落后，扁舟载酒听莺啼。
题山水·其二十六
作者：王恩诰
朝代：清
体裁：七言绝句

闲撑小艇水云乡，衰柳如丝挂夕阳。欲上酒楼高处饮，推窗南向望钱塘。
题山水·其二十四
作者：王恩诰
朝代：清
体裁：七言绝句

江南老屋低于艇，江北青山峭于诗。未审诗人何处去，朱帏空卷夕阳时。
题山水·其五
作者：王恩诰
朝代：清
体裁：七言绝句

七尺青竿一丈丝，潭头独钓晚凉时。白云红叶无穷思，正好长歌濠上词。
题山水·其五十
作者：王恩诰
朝代：清
体裁：七言绝句

瑶琴鼓罢坐松荫，尚有馀音响未沉。古调独弹人不识，茫茫四顾且长吟。
题山水·其五十一
作者：王恩诰
朝代：清
体裁：七言绝句

峥嵘山势与云齐，溪畔茅亭比树低。今日先生何处去？秋高扶杖游桥西。
题山水·其五十七
作者：王恩诰
朝代：清
体裁：七言绝句

寻得新诗一棹归，水平风静浪花微。江干近日多秋思，老树槎枒挂夕晖。
题山水·其五十三
作者：王恩诰
朝代：清
体裁：七言绝句

村里人家尽掩扉，村前老树绿成围。邻翁约共登山去，语到夕阳未肯归。
题山水·其五十九
作者：王恩诰
朝代：清
体裁：七言绝句

幽居僻静脱尘嚣，背水倚崖太寂寥。惟有诗人消受得，长年无事混渔樵。
题山水·其五十二
作者：王恩诰
朝代：清
体裁：七言绝句

霜林落后见飞泉，正是秋高九月天。有客寻诗斜照里，芒鞋竹杖似游山。
题山水·其五十五
作者：王恩诰
朝代：清
体裁：七言绝句

独坐荒亭思峭然，丹枫如火柳如烟。临流欲渡无舟楫，徒看狂澜倒巨川。
题山水·其五十八
作者：王恩诰
朝代：清
体裁：七言绝句

为访诗人到水隈，扁舟直向小楼来。今年霜信江干早，枫叶如花满树开。
题山水·其五十六
作者：王恩诰
朝代：清
体裁：七言绝句

携筇来访野人家，行到深林路渐斜。似听高吟声断续，水楼半被晚烟遮。
题山水·其五十四
作者：王恩诰
朝代：清
体裁：七言绝句

捻断吟须得句迟，荒亭闲坐只敲诗。苍松也助幽人兴，故作涛声满树枝。
题山水·其八
作者：王恩诰
朝代：清
体裁：七言绝句

幽人散步欲何之，贪看秋山晚秀时。行到小桥流水地，西风立杖自吟诗。
题山水·其六
作者：王恩诰
朝代：清
体裁：七言绝句

孤亭日落暮烟浮，秋色平分红蓼洲。黄叶半崖声瑟瑟，西风人坐打鱼舟。
题山水·其六十
作者：王恩诰
朝代：清
体裁：七言绝句

携童闲挂杖头钱，箬笠芒鞋似散仙。只为寻诗归不得，高吟低咏晚凉天。
题山水·其六十一
作者：王恩诰
朝代：清
体裁：七言绝句

幽人爱作踏春行，竹杖芒鞋野趣生。好水好山观未足，桥头闲步听鸠声。
题山水·其六十七
作者：王恩诰
朝代：清
体裁：七言绝句

西风扫叶树槎枒，独坐江亭夕照斜。忽听秋声来碧落，两行征雁下平沙。
题山水·其六十三
作者：王恩诰
朝代：清
体裁：七言绝句

崖头老树淡烟栖，疏柳参差乱不齐。有客寻诗孤艇上，水平风静野云低。
题山水·其六十九
作者：王恩诰
朝代：清
体裁：七言绝句

山光雨后碧油油，万树葱茏翠欲流。有客寻诗窗下坐，数椽老屋小于舟。
题山水·其六十二
作者：王恩诰
朝代：清
体裁：七言绝句

寻诗江上竟忘归，落日苍凉野色微。扶杖高吟何处去，栖鸦惊起满林飞。
题山水·其六十五
作者：王恩诰
朝代：清
体裁：七言绝句

正是新晴雨后天，一篙撑破半江烟。诗人怪得清如许，云影波光只一船。
题山水·其六十八
作者：王恩诰
朝代：清
体裁：七言绝句

一笑相逢话旧游，夕阳满树尚勾留。昏鸦似有催人意，呼伴归巢闹不休。
题山水·其六十六
作者：王恩诰
朝代：清
体裁：七言绝句

山人随处任勾留，一笑相逢话不休。谈到古今成败事，夕阳西去水东流。
题山水·其六十四
作者：王恩诰
朝代：清
体裁：七言绝句

才上江干卖酒楼，闲吟又对蓼花洲。眼前收得新诗料，万顷烟波一叶舟。
题山水·其十
作者：王恩诰
朝代：清
体裁：七言绝句

雨后岚光翠一堆，白云如水绕山隈。长林近日秋风起，送入高楼无数回。
题山水·其十一
作者：王恩诰
朝代：清
体裁：七言绝句

诗人散步竟何之，曳杖行吟绝妙辞。忽向山亭天际望，远峰出没影参差。
题山水·其十七
作者：王恩诰
朝代：清
体裁：七言绝句

经霜老树艳千花，岭上秋高夕照斜。惟有幽人无个事，茅亭独坐数归鸦。
题山水·其十三
作者：王恩诰
朝代：清
体裁：七言绝句

独坐江干意惘然，韶华似水去年年。闲愁万种浑难说，隔岸溪声咽暮天。
题山水·其十九
作者：王恩诰
朝代：清
体裁：七言绝句

相逢无事话桑麻，谁似山中岁月赊。说到羲皇以上世，夕阳满树噪归鸦。
题山水·其十二
作者：王恩诰
朝代：清
体裁：七言绝句

万树如云望不穿，荒亭寂坐近枯禅。来朝拟着登山屣，独向高峰顶上眠。
题山水·其十五
作者：王恩诰
朝代：清
体裁：七言绝句

春水一江浓似酒，垂杨满树绿参差。眼前景色君须记，最是扁舟放棹时。
题山水·其十八
作者：王恩诰
朝代：清
体裁：七言绝句

闲携竹杖耸吟肩，来听深林雨后蝉。恰是风亭山阁静，钟声忽曳晚凉天。
题山水·其十六
作者：王恩诰
朝代：清
体裁：七言绝句

半江春水浓于染，两岸青山乱不齐。买得扁舟寻诗去，绿杨深处子规啼。
题山水·其十四
作者：王恩诰
朝代：清
体裁：七言绝句

闲骑驴子过溪桥，回首青春千里遥。一路诗情无限好，丹枫白荻雨萧萧。
题山水·其四
作者：王恩诰
朝代：清
体裁：七言绝句

山光如黛净于揩，烟树苍苍锁暮霾。独坐小楼听雨势，泉声奔放出重崖。
题山水·其四十
作者：王恩诰
朝代：清
体裁：七言绝句

巉岩高峙大江东，老树纷披夕照红。有客携琴江上坐，举头天外看飞鸿。
题山水·其四十一
作者：王恩诰
朝代：清
体裁：七言绝句

塔峰高峙锁溪流，树老亭荒古渡头。放得扁舟轻似叶，波光荡破碧油油。
题山水·其四十七
作者：王恩诰
朝代：清
体裁：七言绝句

柳阴闲坐共敲诗，捻断吟须得句迟。写到性灵谐畅处，风来满树绿参差。
题山水·其四十三
作者：王恩诰
朝代：清
体裁：七言绝句

林木青葱浓似黛，峰峦挺拔峭于诗。幽人曳杖自来去，意得空山云染髭。
题山水·其四十九
作者：王恩诰
朝代：清
体裁：七言绝句

临渊欲游苦无舟，坐看江河日下流。隔岸人家夕照里，晚山相对不胜愁。
题山水·其四十二
作者：王恩诰
朝代：清
体裁：七言绝句

尘嚣久厌赋归欤，耻向侯门笑曳裾。买得数椽山里屋，斯人从此老山居。
题山水·其四十五
作者：王恩诰
朝代：清
体裁：七言绝句

近日山行兴颇佳，青衫竹杖共芒鞋。昨宵制得新诗句，一路高吟过断崖。
题山水·其四十八
作者：王恩诰
朝代：清
体裁：七言绝句

山居无事且凭栏，放眼长空得大观。最爱荒亭前后树，秋风虽老不凋残。
题山水·其四十六
作者：王恩诰
朝代：清
体裁：七言绝句

为厌尘嚣避世哗，携筇来到野人家。今年霜信山中早，染出林梢树树花。
题山水·其四十四
作者：王恩诰
朝代：清
体裁：七言绝句

朱弦抚罢意萧索，江上西风木叶落。忽向塔峰边际望，云间时有孤飞鹤。
题画·其一
作者：王恩诰
朝代：清
体裁：七言绝句

长林日落暮何之，曳杖闲行步转迟。欲上山亭高处望，满天秋色淡于诗。
题画·其七
作者：王恩诰
朝代：清
体裁：七言绝句

西风江上弄扁舟，衰柳夕阳动客愁。今夜不知何处泊，霜花满地月如钩。
题画·其三
作者：王恩诰
朝代：清
体裁：七言绝句

落日秋风动戍旗，远船流水意迟迟。幽人领得烟波趣，独立江南自咏诗。
题画·其九
作者：王恩诰
朝代：清
体裁：七言绝句

野渡云垂一艇低，隔江石壁影迷离。东风卷得涛声起，老树枝枝尽向西。
题画·其二
作者：王恩诰
朝代：清
体裁：七言绝句

飞崖叠翠枕江流，老树盘空曲似钩。多少烟波行不得，半船人语一天秋。
题画·其五
作者：王恩诰
朝代：清
体裁：七言绝句

无边落叶走秋风，水色苍茫混碧空。岭上猿声天上月，片帆直送大江东。
题画·其八
作者：王恩诰
朝代：清
体裁：七言绝句

飞崖千仞锁奔流，云影波光淡不收。恰是疏林黄落后，小楼人语一江秋。
题画·其六
作者：王恩诰
朝代：清
体裁：七言绝句

木叶萧萧一径斜，秋光先到野人家。夕阳返照峰高处，塔影凌空映落花。
题画·其十
作者：王恩诰
朝代：清
体裁：七言绝句

疏林一抹淡烟浮，中有幽人曳杖游。近日诗情无限好，山亭高处最宜秋。
题画·其十一
作者：王恩诰
朝代：清
体裁：七言绝句

古木经霜已半凋，远山如黛胜素描。无边秋色一亭老，坐听江声弄晚潮。
题画·其十三
作者：王恩诰
朝代：清
体裁：七言绝句

墨云倾处乱峰攒，莽莽长林一大观。更爱数椽山下屋，江天落日不知寒。
题画·其十二
作者：王恩诰
朝代：清
体裁：七言绝句

危崖西峙水流东，老树披霜叶半红。无限烟波间画本，小舲人语夕阳中。
题画·其十五
作者：王恩诰
朝代：清
体裁：五言绝句

渡头流水急，落日在孤舟。衰柳添离思，萧萧无限愁。
题画·其十四
作者：王恩诰
朝代：清
体裁：五言绝句

荒亭寂无人，松涛发清响。老树已披霜，倒挂高崖上。
题画·其四
作者：王恩诰
朝代：清
体裁：七言绝句

高人自爱水云居，比屋鳞鳞画不如。近日空江诗思冷，船头坐到晚潮初。
题画册·其一
作者：王恩诰
朝代：清
体裁：古风

我生有奇病，山水如膏肓。人迹罕能到，一一俱翱翔。归来闲走笔，腕底郁青苍。墨光飞四照，云汉为之章。旨哉师造物，此语自堂皇。俗士谈宗派，毋乃太荒唐。试问伏羲卦，伊谁始滥觞？独弹成古调，四顾空茫茫。
题画册·其三
作者：王恩诰
朝代：清
体裁：古风

溷迹风尘吏，何年任取之。难删笔墨债，变尽发须时。世事曾如此，中心总不移。只今遥塞上，去后野人思。
题画册·其二
作者：王恩诰
朝代：清
体裁：古风

长年如匏系，岁月苦蹉跎。老我生花笔，鸿猷润色何。事多经险阻，月下感江河。忧国忧民意，只有画消磨。
题画册·其四
作者：王恩诰
朝代：清
体裁：古风

山川奇绝处，神韵笔能传。每到无聊思，闭门作画禅。纵横破法律，浓厚饱云烟。片纸人间落，应藏五百年。
寄题陈桥驿
作者：王恪
朝代：清

五代干戈苦战争，天心拨乱主潜生。营光久应焚香祝，检点曾传得谶惊。仓卒黄袍酬素志，绸缪金匮负遗盟。最怜永弃幽燕地，当日师名是北征。
彭城遇宗弟大尹佐
作者：王恪
朝代：清

一脉斯文气味长，共君世系出莆阳。枝柯自信原同本，天地如何使异乡。唐宋家声曾梓谱，彭城风雨幸连床。春来傥有池塘梦，莫惜新诗寄远将。
椒山先生祠
作者：王恪
朝代：清

风节容城仰，斜阳凭轼时。疏成十罪定，狱借二王辞。大鸟前朝墓，披鳞异代祠。病中虚拜荐，钦挹起馀思。
水宿
作者：王恪
朝代：清

水宿风餐里，栖栖过此生。米原无帖乞，碑信有雷轰。中土多凋瘵，西陲尚甲兵。休从詹尹卜，归去好躬耕。
石鼓
作者：王恪
朝代：清

当日岐阳猎火红，大书深刻配《车攻》。奇文人嗜《三苍》并，盈数天亏九鼎同。歌托韩苏参史笔，辞超秦汉系王风。重搜残臼成完璧，千古辉煌太学中。
送杨文叔北上
作者：王恪
朝代：清

万里征尘拂袂初，骊歌促别意何如？已看蜀道非难上，谁说长安不易居。作客仍依王俭幕，故交好借惠施书。知君负米缘情切，早寄乡音慰倚闾。
题閤皂山
作者：王恪
朝代：清
体裁：七言律诗

葛岭烟霞几万重，仙坛涌出翠芙蓉。琼林月上时闻鹤，丹鼎云生或见龙。天上佩环苍玉冷，山中冠剑紫苔封。凭谁唤起西风梦，鸣水台前五粒松。
挽张之洞联
作者：王恭爵
朝代：清
体裁：联

以道匡时，以礼自任，治术率本经术；不树党援，不殖生产，冰心即系公心。
五咏堂联
作者：王惟諴
朝代：清
体裁：联

造物本无私，移来槛外烟云，适开胜境；会心原不远，就此眼前山水，犹见古人。
挽李文耕联
作者：王惟诚
朝代：清
体裁：联

道学风高，望推南诏；循良绩著，念切东人。
冷泉亭
作者：王慧
朝代：清

泉声檐槛外，林壑杳然深。人世热何处，我来清到心。松林藏日色，潭底卧峰阴。一自乐天记，山光寒至今。
夜寐闻鵩有感
作者：王慧
朝代：清

微风动帘帏，明月穿窗纸。凄其夜三更，万象寂于水。墙头有栖鵩，长啸惨人耳。闻之心凛冽，百虑纷然起。痛死肠暗摧，念雠发怒指。因忆泉下人，卧病当秋始。血枯夜不眠，神虚听无主。忽闻此鸟鸣，失惊向余语。恐是不祥音，悲哀念儿女。执手魂已消，相看泪如雨。回视壁间镫，青荧如豆许。哀哉念此境，又易两寒暑。其间翻覆多，变幻难枚举。鬼蜮肆欺凌，孤茕濒九死。伶仃诸雏弱，何以御狐鼠。愁攻与恨积，胸膈渐成痞。恐复蹈覆车，谁可托遗累。勉力事刀圭，蔘苓贵无比。糗粝尚艰辛，何力能致此。微生任浮沈，得失凭天矣。
山阴道中三首
作者：王慧
朝代：清

出郭忘远近，十里清阴中。川陆互回没，延缘遂无穷。冈峦去殊势，竹树交成丛。安知蒙密处，下有溪流通。石桥路可寻，一转迷西东。烟空人不见，寂寂山花红。行行转深迥，所得益幽奇。万壑与千岩，今来始见之。纷纷红复碧，相引呈异姿。心目所应接，人各领其私。烟缕出丛薄，山家住茅茨。人贳杳然隔，何殊太古时。溪流绕巉岩，一苇去不息。沙濑清且浅，水底见竹色。文石无岁年，山根浸历历。谷鸟鸣转幽，溯洄安所极。水花爱明净，绝境杳难即。可有浣纱人，一笑似相识。
山阴道中三首·其一
作者：王慧
朝代：清

出郭忘远近，十里清阴中。川陆互回没，延缘遂无穷。冈峦去殊势，竹树交成丛。安知蒙密处，下有溪流通。石桥路可寻，一转迷西东。烟空人不见，寂寂山花红。
山阴道中三首·其三
作者：王慧
朝代：清

溪流绕巉岩，一苇去不息。沙濑清且浅，水底见竹色。文石无岁年，山根浸历历。谷鸟鸣转幽，溯洄安所极。水花爱明净，绝境杳难即。可有浣纱人，一笑似相识。
山阴道中三首·其二
作者：王慧
朝代：清

行行转深迥，所得益幽奇。万壑与千岩，今来始见之。纷纷红复碧，相引呈异姿。心目所应接，人各领其私。烟缕出丛薄，山家住茅茨。人贳杳然隔，何殊太古时。
禹陵
作者：王慧
朝代：清

明德弥苍昊，神功迈大庭。怀襄方尽力，胼胝极劳形。草木开蒙昧，龙蛇涤秽腥。铸金九土贡，志怪八方经。苍水先呈简，防风后至刑。相传弓剑弃，此地隧泉扃。三古遗祠庙，千秋共荐馨。璧牲前代典，碑版列朝铭。深殿从群后，空山走百灵。旧闻云罕驻，今见翠华停。心法传河洛，天章焕日星。殊恩沾后裔，异数出明廷。肃穆瞻新象，登临泊小舲。墄垣辞镂琢，户牖炯丹青。莫觅藏书穴，徒看窆石亭。萝长鼯窜迹，松老鹤修翎。众水环襟带，诸峰列嶂屏。桥山同故事，寂寞对秋坰。
秋夜梦同先慈赋诗得天上桃花之句觉后因足之
作者：王慧
朝代：清

太华峰头见上真，霞衣绰约是前身。海中若木何尝夜，天上桃花不计春。瞬息去来原是幻，片时欢笑亦相亲。钟声已碎昆明劫，好向毗伽问后因。
移居茜里旧宅
作者：王慧
朝代：清

新唐一水绕街东，旧是柴桑五亩宫。松菊尚存思祖德，蓬蒿不剪见家风。花深鸡犬疏篱外，潮落鱼虾小市中。却爱常前双燕子，还寻故垒入帘栊。
芝塘候潮因忆亡友
作者：王慧
朝代：清

水浅舟胶日半斜，扣舷闲望似天涯。烟深竹坞鸠呼雨，潮落芦根蟹聚沙。愁绪萦缠同蔓草，年华衰谢感残花。剧怜弱女常同泊，相对蓬窗数晚鸦。
邻女幼归儒家因婿无籍沦于塞下闻而有感
作者：王慧
朝代：清

曾向邻居共疑纱，裁云咏絮斗芳华。香沾绣帙同分线，春暖妆台互送花。漫说罗敷原有婿，可怜蔡琰竟无家。于今辫发垂双耳，紫塞斜阳泣暮笳。
和宋既庭顾茂伦刘西翰沈石均沧浪亭诗
作者：王懋忠
朝代：清

烟外吴山数点青，寒波渺渺抱空亭。国门尚奉将军令，海徼方高处士星。岂悔邹枚惟作赋，何妨申伏且专经。临岐不作杨朱泣，渔父《沧浪曲》可听。
赠柳校书
作者：王懋忠
朝代：清

一卷新词记啭莺，重来曲巷共逢迎。挑灯莫唱开元曲，花落江南涕泪横。
书座右二章
作者：王懋竑
朝代：清

长堤溃蚁穴，君子慎其微。生平操持力，不敌一念非。波浪浮天阔，漭漭决四围。内省增叹息，已往安可追。奔马不可驭，盘石不可斡。是非反掌间，铅刀贵一割。我心似寒灰，百念俱刊剟。愿更塞其端，绝之在由蘖。
书座右二章·其一
作者：王懋竑
朝代：清

长堤溃蚁穴，君子慎其微。生平操持力，不敌一念非。波浪浮天阔，漭漭决四围。内省增叹息，已往安可追。
书座右二章·其二
作者：王懋竑
朝代：清

奔马不可驭，盘石不可斡。是非反掌间，铅刀贵一割。我心似寒灰，百念俱刊剟。愿更塞其端，绝之在由蘖。
校礼记注
作者：王懋竑
朝代：清

圣王遗迹付飞烟，收拾流传几历年。后戴别分曲台传，皇熊初为郑公笺。欲将宋椠填遗字，更拟唐碑校昔贤。却怪后人轻正义，卫陈俗说竞纷然。
北峡关和钱文端公题壁韵
作者：王懿修
朝代：清
体裁：古风

我家皖公山，真面昔曾觏。持节游西秦，太华雄陕右。未若兹龙眠，翠泼衣痕皱。骏马下平川，奔势往而复。远峰昂然来，觕角距相斗。屹若冠巨鳌，奇如飞灵鹫。森竹蟠悬崖，节走蛟龙瘦。当霤石骨穿，清寒透肌腠。蹲踞如群羊，叱者鞭其后。山深长官清，不须严斥堠。我昔爱九华，兹山奇秀又。放眼恣大观，毋为丘壑囿。造化共镌镂，迹占金石寿。秋风渡江去，高撷岭南秀。
戚武毅公宝刀歌谢莱阳徐明府桂宝同年
作者：王懿荣
朝代：清

昔年曾刻《南塘集》，今朝喜得戚家刀。刀轻如纸光如水，两行款识秋芒豪。上镌万历十年字，是时公居蓟镇地。登州戚氏岳家军，铸刀初成姓为记。忆昔浙闽与三边，公所到处皆凌烟。虏酒朔风不成醉，精神炯炯三百年。几经流传济南驿，徐侯得之若拱壁。银函未改明时装，鸊鹈血染苔花碧。我今持节过莱阳，下马直上徐侯堂。徐侯宝刀举相赠，知余团练兼御防。千金挂树生不疑，楚弓楚得千古奇。即今防边无二义，关东诸将何离披。北洋舟师更无论，一掷二千六百万。遂令穷岛逞天骄，海夹虾夷任滋蔓。朝廷命我治乡兵，徐侯与我同岁生。俯仰东南天半壁，酒酣斫地泪纵横。
潘伯寅侍郎滂喜斋拓先秦彝器歌
作者：王懿荣
朝代：清

司农堂前百宝罗，乙爵辛卣相击摩。周季保彝季悆鼎，郘钟鲁䵼■王盉。更有召中生姒鬲，世间此物存岂多。鲰生登堂拓百本，青毡翠墨亲摩挲。考文释器徵所出，长安易水太山阿。卣曰父辛爵曰乙，先后亳社追猗那。爵上土花没瑶饰，一文当柱形如禾。中流及缘作亚字，朝饯馈献应同科。乙辛柔日皆内事，古义简所无枝柯。更有一器特精好，是名曰盉读如和。从禾得声非后起，我于音学无偏颇。世人争诟歌麻部，尽随娑媻改娑婆。尤附会者周桼呁，宁知两罍释非讹。此文唯■不可读，姬殊之夫名孰何。一鼎一彝皆季氏，悆也保也字未磨。作鬲召中君奭裔，旧姻生姒茑与萝。奇者鲁内小臣䵼，陪臣助祭锵鸣珂。侯生作器登明堂，骏奔欲奏清庙歌。更从郘钟识郘后，共公庚舆谥靡陀。郘子公族美田事，不须赤芾兼雕戈。作钟八肆{宀县}四堵，革亦曰{金嚻戈}鼓则鼍。传闻此钟出岸曲，当随沂泗入黄河。司农读书天禄阁，古文奇字共切磋。从兹蒐采富藏弆，大收仓籀穷羲娥。愧余装治止墨本，箧笥渗漯生青螺。是日拓者人尽酒，吴孙二胡颜已酡。
潘伯寅侍郎滂喜斋拓先秦彝器歌
作者：王懿荣
朝代：清
体裁：古风

司农堂前百宝罗，乙爵辛卣相击摩。周季保彝季悆鼎，郘钟鲁䵼■王盉。更有召中生姒鬲，世间此物存岂多。鲰生登堂拓百本，青毡翠墨亲摩挲。考文释器徵所出，长安易水太山阿。卣曰父辛爵曰乙，先后亳社追猗那。爵上土花没瑶饰，一文当柱形如禾。中流及缘作亚字，朝饯馈献应同科。乙辛柔日皆内事，古义简所无枝柯。更有一器特精好，是名曰盉读如和。从禾得声非后起，我于音学无偏颇。世人争诟歌麻部，尽随娑媻改娑婆。尤附会者周桼呁，宁知两罍释非讹。此文唯■不可读，姬殊之夫名孰何。一鼎一彝皆季氏，悆也保也字未磨。作鬲召中君奭裔，旧姻生姒茑与萝。奇者鲁内小臣䵼，陪臣助祭锵鸣珂。侯生作器登明堂，骏奔欲奏清庙歌。更从郘钟识郘后，共公庚舆谥靡陀。郘子公族美田事，不须赤芾兼雕戈。作钟八肆■四堵，革亦曰■鼓则鼍。传闻此钟出岸曲，当随沂泗入黄河。司农读书天禄阁，古文奇字共切磋。从兹蒐采富藏弆，大收仓籀穷羲娥。愧余装治止墨本，箧笥渗漯生青螺。是日拓者人尽酒，吴孙二胡颜已酡。
永昼
作者：王成升
朝代：清

永昼茶烟袅，清和记谢吟。花香苏病骨，苔绿上诗襟。风软絮痕重，云低窗影深。读书声未已，鶗鴂唤青林。
壁间画松歌
作者：王戬
朝代：清

苍松几株高蜿蜒，黑云玄雾争飞翻。谁将一片雪色壁，泼来墨沈如倾盆。松鬣尽作猬毛磔，松鳞直把蛇皮扪。怪石䂺礌状伏虎，莓苔包裹穿长根。茯苓琥珀疑可断，霹雳魍魉愁崩奔。石间巨瀑波沄沄，雷辊电掣银涛喷。水流激击松影动，之而挐攫森无痕。步櫩潋滟夜月出，南荣晃荡朝日暾。长夏科头坐其下，应有偓佺商皓相过存。我昨山行句曲百里内，小松夹道琐细如儿孙。前年栖霞纵登陟，六朝松石留祇园。我知妙笔能寻源，移置此地雄且尊。吴生画工敛巨手，摩诘诗老清吟魂。五月清风买无价，岁寒心事堪重论。
寄云田先生
作者：王戬
朝代：清

菜根堂外竹松曛，霜压平空木叶闻。应有一寒怜范叔，尚能多病爱文君。江边风雨晴川合，树杪人家鄂渚分。欲伴谪仙黄鹤饮，湘波天限白鸥群。
将自都门赴山左承都宪徐健庵先生过阮亭家叔寓中见存每念戬为故人之子感赋长句
作者：王戬
朝代：清

当年膝下王文度，此日风尘京雒游。长伴塞鸿归碣石，欲观海蜃到之罘。双藤倚户惊垂讯，千佛名经讵见收。只是凄凉怜葛帔，高情须向古人求。
延熹华岳庙碑歌
作者：王戬
朝代：清
体裁：古风

往岁行经华阴道，岳庙肃肃金天开。老树阴森夹阶戺，古碑寥落缠莓苔。抠衣爰登最高阁，三峰咫尺高崔巍。云气苍茫衣袂接，夕阳明灭众皱堆。藕船大片不肯吃，摇鞭西向趋黄埃。公作华岳庙碑诗寄我，读之口中流沫字里轰风雷。金钟大镛自撞击，韩苏石鼓从胚胎。和诗两篇盘硬语，牵连纪载能别裁。论文人声出燥吻，种瓜者手掀于䰄。属予作和恐蛇足，力薄气索难玮瑰。惟雍州古帝王宅，柴望上自虞周推。嬴颠刘炽盛祠祀，茂陵仙客秋风才。承露铜盘切霄汉，西母为乞蟠桃栽。甲帐珠帘忽零落，初明肠断通天台。洎乎东京际衰乱，黄门北寺吁可哀。甘陵南北兆钩党，豺虎遘患遂令庙阙陵墓成飞灰。集灵宫不可复见，延熹碑碣留蒿莱。千五百年尚无恙，有明中叶方隳隤。宋代摸拓聿近古，譬如汤孔辞器兼而该。公从金吾得此本，圣所贵重逾琼瑰。诗中缕述信谲诡，察莅书写其谁哉。箸垂薤倒体奕奕，龙拿凤跃形恢恢。即非髡邕奏妙技，总依隶邈穷初荄。爰历凡将未遐远，八分三体供潆洄。天丁抉取字仅十，北斗增色连三台。太学苦县尽澌灭，护持完好惟兹才。好之有力竟克致，集古序就长昭回。我犹未见摹拟涩，一似有物横颐颏。新秋旗门怀刺往，小沧浪畔聊追陪。借观亦不求甚解，何妨传示同提孩。摩挲不将寒具污，当其得意且须卷还什袭放胆倾金罍。
秋日游白茅寺次少陵韵
作者：王戬
朝代：清

天空灵籁发，入耳心逾静。何许微风过，月林摇客影。人生五浊世，为欢苦不永。争如羝触藩，有如瓶堕井。及兹清夜游，无辞烛共秉。佛香一院深，僧梵四山迥。身尚依迦叶，足真践箕颍。禅灯照宵梦，妄念未能屏。金篦开倦眼，慧目陟东岭。他时礼白云，应上最高顶。
许节妇诗
作者：王戬
朝代：清

青青孤生竹，苦节贞以坚。幽崖闷阳景，气候惨不温。眼中箨龙儿，宛宛抱厥孙。秋风瘁其枝，严霜殄其根。根死心不死，血泪迸湘沅。凤皇逝莫留，寡鹄长悲辛。百年会有尽，大义矢勿谖。有天讵须问，皎月当空悬。想当归全日，欢笑迎重泉。谁为写楚词，清光照无垠。
读放翁集
作者：王戬
朝代：清

南流四杰俱惊才，醉心尤在渭南伯。江翻海立富篇章，跃马弯弓老梁益。一寸丹心常炯然，归来垂钓镜湖边。却怜老死空家祭，不见王师北定年。
送人出居庸
作者：王戬
朝代：清

塞外烽烟莽泬寥，寒冰满地竞扬镳。风吹大漠黄羊过，天亘长城白草彫。百二关河悲故垒，十三陵寝识前朝。寄言玉碗金凫道，更有樵人晚唱遥。
邢州咏怀次少陵自京赴奉先韵
作者：王戬
朝代：清

我生天壤间，赋性苦迂拙。清时慕王贡，讵敢说稷契。一编抱膝吟，辄拟向空阔。倦起出户牖，寓目江天豁。速化讵无术，妄念颇执热。窃谓科名中，亦可奋伟烈。每望通籍者，如星欲附月。棘闱一逐队，誓与性命诀。蹉跎竟无成，资身百凡缺。彼苍何荼毒，更尔衣食夺。老亲丘壑志，胡为遭斗穴。祸机发强弩，凶波翻溟渤。相依颂系来，难辞公卿谒。恶名幸逃免，奔走双骭没。五载一敝裘，脱落类旄节。厚颜对时辈，戒门或被绝。驱车身万里，饮泣肠寸裂。因归蓬筚内，息影咏明发。华发映青袍，长年共愁结。篮舆病可御，仙潜指嵽嵲。倾耳谷鸟幽，徐步石径滑。菽水尽欢欣，歌声殷击戛。北窗隔戎马，恍游怀与葛。木叶落洞庭，寒风吹裋褐。饥驱不暇懒，岁暮且复出。箧间世务书，欲上苍龙阙。举家挥泪送，尚冀涸辙活。割爱就畏途，所遇无故物。烟尘汝阳道，有情皆懔栗。村落春不生，鬼瞷悬罄室。夜眠进新炊，蔬齑杂死质。十日抱杞忧，中原怕萧瑟。万人饱草木，安望千头橘。汉廷免租诏，霈泽到白骨。劝籴并发粟，新恩口争述。除夕渡大河，气象回异辙。试临广武望，巨灵蹠突兀。太行亘长云，华彝无断折。淇澳森呼汹，漳流搅勃窣。停骖问邢州，代马翻恋越。邑宰有行役，泥涂耻谁雪。公子蒙招邀，慰我思若渴。自古患难交，圣贤贵有卒。未知主人意，背客潜悲咽。整衣盼京洛，未往心屡折。待诏满金门，兹行戒仓卒。崇高卵易压，羁旅檀可伐。思倚数钜公，清言霏玉屑。欲嫁惜娉婷，不见厕养卒。南国愧妇女，芣苡闲采掇。
邢州咏怀次少陵自京赴奉先韵
作者：王戬
朝代：清
体裁：古风

我生天壤间，赋性苦迂拙。清时慕王贡，讵敢说稷契。一编抱膝吟，辄拟向空阔。倦起出户牖，寓目江天豁。速化讵无术，妄念颇执热。窃谓科名中，亦可奋伟烈。每望通籍者，如星欲附月。棘闱一逐队，誓与性命诀。蹉跎竟无成，资身百凡缺。彼苍何荼毒，更尔衣食夺。老亲丘壑志，胡为遭斗穴。祸机发强弩，凶波翻溟渤。相依颂系来，难辞公卿谒。恶名幸逃免，奔走双骭没。五载一敝裘，脱落类旄节。厚颜对时辈，戒门或被绝。驱车身万里，饮泣肠寸裂。因归蓬荜内，息影咏明发。华发映青袍，长年共愁结。篮舆病可御，仙潜指嵽嵲。倾耳谷鸟幽，徐步石径滑。菽水尽欢欣，歌声殷击戛。北窗隔戎马，恍游怀与葛。木叶落洞庭，寒风吹裋褐。饥驱不暇懒，岁暮且复出。箧间世务书，欲上苍龙阙。举家挥泪送，尚冀涸辙活。割爱就畏途，所遇无故物。烟尘汝阳道，有情皆懔栗。村落春不生，鬼瞷悬罄室。夜眠进新炊，蔬齑杂死质。十日抱杞忧，中原怕萧瑟。万人饱草木，安望千头橘。汉廷免租诏，霈泽到白骨。劝籴并发粟，新恩口争述。除夕渡大河，气象回异辙。试临广武望，巨灵蹠突兀。太行亘长云，华彝无断折。淇澳森呼汹，漳流搅勃窣。停骖问邢州，代马翻恋越。邑宰有行役，泥涂耻谁雪。公子蒙招邀，慰我思若渴。自古患难交，圣贤贵有卒。未知主人意，背客潜悲咽。整衣盼京洛，未往心屡折。待诏满金门，兹行戒仓卒。崇高卵易压，羁旅檀可伐。思倚数钜公，清言霏玉屑。欲嫁惜娉婷，不见厕养卒。南国愧妇女，芣苡闲采掇。
长沙赠刘青岑明府
作者：王戬
朝代：清

迢递湘江道，维舟指驿亭。草生两岸绿，天近数峰青。夜雨连云梦，微风过洞庭。舆人诵新政，倾耳若为听。江南初买棹，乘暇复登临。斜日明沅水，春云接桂林。相过卑湿地，未废短长吟。夙昔猗兰操，愿言聆玉琴。
长沙赠刘青岑明府·其一
作者：王戬
朝代：清

迢递湘江道，维舟指驿亭。草生两岸绿，天近数峰青。夜雨连云梦，微风过洞庭。舆人诵新政，倾耳若为听。
长沙赠刘青岑明府·其二
作者：王戬
朝代：清

江南初买棹，乘暇复登临。斜日明沅水，春云接桂林。相过卑湿地，未废短长吟。夙昔猗兰操，愿言聆玉琴。
阁夜
作者：王戬
朝代：清

寺钟初动来天风，枯林宿鸟归飞中。欲行不行贾胡子，得过且过寒号虫。日望长江流浩浩，夜听更鼓声逢逢。明发扁舟泊沙嘴，潇湘南去愁烟空。
春联
作者：王扶九
朝代：清
体裁：联

白发萧然，看他人儿女夫妻，千般恩爱；黄金尽矣，数此日油盐酱醋，百计安排。
驾鹤楼联
作者：王承先
朝代：清
体裁：联

湾过茱萸，松竹三霄水碧；阶翻云叶，亭台四序天香。
奉题常理斋年大兄大人殉节诗二首
作者：王承广
朝代：清

玉帐河魁失上游，前军夜半大星投。明知死地无生气，直决长围奋短矛。马革身甘酬壮志，凤毛天与显贻谋。武侯庙貌同千古，野老怀恩哭未休。射策分符事事同，谈兵慷慨气如虹。多君颈血真凝碧，嗟我匣刀徒殪戎。猿鹤化时终有恨，鲸鲵戮后愧无功。兼旬转战身犹在，青史垂名独逊公。
奉题常理斋年大兄大人殉节诗二首·其一
作者：王承广
朝代：清

玉帐河魁失上游，前军夜半大星投。明知死地无生气，直决长围奋短矛。马革身甘酬壮志，凤毛天与显贻谋。武侯庙貌同千古，野老怀恩哭未休。
奉题常理斋年大兄大人殉节诗二首·其二
作者：王承广
朝代：清

射策分符事事同，谈兵慷慨气如虹。多君颈血真凝碧，嗟我匣刀徒殪戎。猿鹤化时终有恨，鲸鲵戮后愧无功。兼旬转战身犹在，青史垂名独逊公。
寿刘介如亲家七十·其一
作者：王承煦
朝代：清
体裁：七言绝句

珠光剑气久潜销，蒲柳庸材更易凋。独有亭亭松与柏，青苍不改岁时遥。
寿刘介如亲家七十·其三
作者：王承煦
朝代：清
体裁：七言绝句

笾豆言欢几共凭，怡怡白首泯争矜。老来常叶埙篪乐，远胜奇珍锡百朋。
寿刘介如亲家七十·其二
作者：王承煦
朝代：清
体裁：七言绝句

过眼驹光莫笑匆，终南山色永无终。从来静者恒多寿，简重犹存古朴风。
寿刘介如亲家七十·其四
作者：王承煦
朝代：清
体裁：七言绝句

两株桂树绿交柯，诗礼庭前日日过。更喜凤毛能济美，问君何时补蹉跎。
扬州次梅村师韵
作者：王抃
朝代：清

牙门置酒宴公卿，锦纛雕鞍命北征。缚裤健儿谁转战，借筹策士总虚名。百年洛蜀关时运，六代烟花兆甲兵。击楫中流无限恨，夜阑欹枕听江声。
送友还蜀中
作者：王抃
朝代：清

山塘绿酒浮芳菲，杨花作团如雪飞。花前沽酒送君别，别泪簌簌沾我衣。兰桡欲发鼍鼓急，感君握手须臾立。把盏长歌曲未终，月光如水须眉湿。君今掉头万里行，萦纡蜀道多不平。石镜铜梁连剑阁，况复江山阻甲兵。愿君努力长途去，旧住岷江发源处。岷山雪消岷水清，望见锦官城里树。锦城花落更愁人，杜宇啼残滟滪春。武侯庙下苔如绣，先主祠前草似茵。君不见辽东华表归来鹤，城郭人民尽非昨。回首江南千万重，梦里寒鸡村月落。
挽张素臣先生逝
作者：王抱承
朝代：清

古来称君子，不于温饱中。举世莫之爱，天亦固其穷。然后见言行，可以为世风。谁为后来者，素心推我翁。结庐虽人境，杳然闭闲宫。一函义文经，抱以究始终。我来永诀时，犹提主敬功。惜哉我翁去，萧然闾巷空。负翁日已多，永矢爱吾躬。
过竹山和邵宝游竹山诗原韵
作者：王抱承
朝代：清

胜欲先生首倡游，得名四百有余秋。会无修菉千竿映，剩有空明一片浮。星聚昔偏来胜友，陆沉今已尽神州。眼前风景依然好，一一题诗在上头。
里山涧
作者：王抱承
朝代：清

里山涧水天上来，轰轰震响雷为推。前驱迸遏后推发，何独瞿塘滟滪堆。有客死嫌词未切，我将眼见为君说。黄梅时节雨翻盆，西山北山水直趺。顷刻山中化作湖，银涛雪浪纵横铺。黄龙大涧号自昔，吸入通身一日敷。十日五日势不煞，一里二里涧澎湃。岂比涓涓地上流，我道天来何足怪。
秋怀
作者：王拔
朝代：清
体裁：七言律诗

天清玉露下寒河，连骑萧萧薄暮过。万里风高鹰羽健，千家月落杵声多。故园锄草留残菊，古陌输租刈晚禾。不是秋深贪习静，畏闻野老说干戈。
书愤
作者：王拯
朝代：清

吾皇承金瓯，圣智神清明。百工思亮弼，四海观升平。如何峤西县，黄巾起微民。元年辛亥春，我从丞相行。六月朔四日，桂州入元旌。是日贼返走，中平还紫荆。震威千里外，追逐可成禽。况我有前覆，象州曾驻兵。何为金鸡战，偏师匿州城。大令敢辄挠，诸军乱旗枪。是时向与乌，威声犹埒勍。两军相先后，及贼青山坪。一战贼负嵎，恃险螳臂摚。双髻矗后户，宣墟厂前庭。十日猪崽夺，蝥弧夜先登。将军落天上，卷甲势岂停。悖哉都护谁，不鼓从而钲。花雷走群凶，风门奋空霆。宣墟贼为巢，四围踞溪塍。围师岂不周，向后乌前营。半月又蹉跎，孔村惜虚声。自兹乌向隙，贼逸由双鹏。乌南又三匝，北师气徒增。官村怒焚舟，一蹶愤且婴。贼得徜徉去，濛州踏堑坑。南师逡巡及，涂詈闻蚩儜。桂林时已震，先出魁与莹。蠢兹弹丸邑，贼备原可乘。其如南北师，弃甲同执冰。从容贼沟垒，弥月经营成。王怒始赫然，帅旗肃亲征。师行百里驻，都荔息抢攘。十月日将晡，军门来渥赪。病余走伛偻，一旅请南荆。中枢夜集议，诘旦军为惊。果然孟明将，指挥藐鲵鳄。一战龙潭复，再接横岭清。飞腾十三捷，万众欢雷鸣。奈彼负固力，岂能徒搏胜。中军愤且前，见贼贼愈轻。况令南北师，转益水火争。群旅又募充，如蜩螗沸羹。待彼窜而击，斯言岂无徵。矧当积月雨，贼已空瓶罂。攻坚讵弗力，铤险殊未惩。二月始生魄，龙寮夜开扃。三伏计已虚，追击犹当能。古束尾而及，贼尸戮如京。前徒虽出险，荒缴失仓庱。我复两翼前，张刘若张罾。谁令雾雨中，山蹊鼓而升。兵家有死地，大覆蛮山陉。坐看釜中鱼，又成跋尾鲸。一朝殁四镇，残卒归伶俜。回忆夏洞泉，惨伤流血声。三日仅收合，恍然如醉醒。时危众说进，决策将谁凭。扶荔幸先著，孤城据危倾。吾师甫成列，贼至前绥迎。荔水一交戈，贼徒西北并。榕城谁备御，仓猝儿倒绷。咄哉将军宠，间道穷郊坰。崎岖龙西路，雨夜杂徒乘。免胄及国门，群呼闻角崩。须臾贼麇至，叫啸万目瞠。至今桂之人，援师疑神灵。守攻一月余，癸水流臊腥。亦有江郎师，水东来结堋。贼谋始大绌，宵遁复牵绳。城中卧王罴，久矣病莫兴。谁令追师弱，戏若驱群蝇。五月湘源哭，孤城惨零丁。小坚大之破，讵尔沟壑经。乃我万师及，城中火荧荧。蓑衣渡头船，蹙若亡穴鼮。东方天马空，鲛鳄又沧溟。此贼最狼狈，饥飏折翅鹰。潇江阻夏涨，有庳乃虚承。经岁说边防，楚山空崚嶒。粤师虽踵及，疲敝亦可矜。三月营道师，围攻如缺甍。秋来健隼翮，肉佽重骞腾。郴桂路千余，寸尺多锋硎。指挥傥如意，火炎畀螣螟。跋前而疐后，手足胡凌兢。八月围星沙，分军贼渠狞。妙高一峰踞，群咻聚蚋？。能湘十万家，比屋明宵镫。谁知完玉壁，犹藉将也荣。岳麓对江出，客来话图经。围师又一阙，贼走众目瞠。自此势成逆，高原逸奔？。可怜师楚粤，千万费水衡。两月忆城中，日夕雷霆轰。归来性命得，忍复思凶凌。江汉几波涛，霍庐悉荆榛。长江千里翻，石城百雉倾。吴头楚尾地，三载废犁耕。渡河万貙豹，间关乃邢洺。妖氛数翕曶，鬼发尽鬅鬙。祸难斯云极，青天谁可擎。去年秋风利，戈船闻结矰。巴丘始微蹶，吨鄂旋峥嵘。直下收蕲黄，居然高屋瓴。莽苍列城复，飞扬残箨零。快哉师墨绖，此举何觥觥。湓浦及春早，江波暂洄渟。况当沪渎还，黔池亦波澄。急羽海中到，威声传楚庭。河北又叠捷，连镳剪枭翎。林李两贼颅，西街正天刑。擒渠扫其穴，功孰秺侯京。又彼夹江壁，戈矛戛砅砰。余皇鼓鼙振，坐拔三山青。北路既荡平。南师跃儜伧。瓜扬兴版闸，徽黟整垣闳。忆从军事来，喜气兹芽萌。人家买香醪，田老蓄肥牲。朝廷悬上赏，五色备紞纮。乐部习歌曲，八音谱韶韺。南风忽不竞，一蹶溢瓶甑。建业天下雄，师中谁实丁。我知眼中白，翘彼粪上英。未见赵括败，几能马谡争。连城走奔电，万众愁飞萤。坐使江州甲，孤拳徒努晴。横空长妖焰，瓦缶复砰訇。楼橹既不前，豺狼计环生。东窥黄石壁，南泛鄱湖蓱。可怜全功失，徘徊星渚舲。巍巍楚材雄，数月翔湖汀。古来重枢机，一失百殆形。彼狡计漫出，烬余得炎蒸。鸱张又楚粤，蠕蠢及鄘鄫。烈士拟上章，孱功当击抨。道途切齿言，害身宜决瘿。幸叨圣人鉴，褫夺快群憎。颇闻临淮师，壁垒气若烝。鼓行下襄河，眼空蔑狸狌。芜关又连胜，两载虎穴凭。湖内重结束，横戈酹宫亭。乾坤大斡旋，拭目数豪英。余子下自郐，因人本硁硁。鲰生更无聊，？匣惭青萍。傥其燕然勒，犹得横吹赓。何时奋突管，洒墨十丈珉。论功罪亦诛，若能逃刺鲸。
书愤
作者：王拯
朝代：清
体裁：古风

吾皇承金瓯，圣智神清明。百工思亮弼，四海观升平。如何峤西县，黄巾起微民。元年辛亥春，我从丞相行。六月朔四日，桂州入元旌。是日贼返走，中平还紫荆。震威千里外，追逐可成禽。况我有前覆，象州曾驻兵。何为金鸡战，偏师匿州城。大令敢辄挠，诸军乱旗枪。是时向与乌，威声犹埒勍。两军相先后，及贼青山坪。一战贼负嵎，恃险螳臂摚。双髻矗后户，宣墟厂前庭。十日猪崽夺，蝥弧夜先登。将军落天上，卷甲势岂停。悖哉都护谁，不鼓从而钲。花雷走群凶，风门奋空霆。宣墟贼为巢，四围踞溪塍。围师岂不周，向后乌前营。半月又蹉跎，孔村惜虚声。自兹乌向隙，贼逸由双鹏。乌南又三匝，北师气徒增。官村怒焚舟，一蹶愤且婴。贼得徜徉去，濛州踏堑坑。南师逡巡及，涂詈闻蚩儜。桂林时已震，先出魁与莹。蠢兹弹丸邑，贼备原可乘。其如南北师，弃甲同执冰。从容贼沟垒，弥月经营成。王怒始赫然，帅旗肃亲征。师行百里驻，都荔息抢攘。十月日将晡，军门来渥赪。病余走伛偻，一旅请南荆。中枢夜集议，诘旦军为惊。果然孟明将，指挥藐鲵鳄。一战龙潭复，再接横岭清。飞腾十三捷，万众欢雷鸣。奈彼负固力，岂能徒搏胜。中军愤且前，见贼贼愈轻。况令南北师，转益水火争。群旅又募充，如蜩螗沸羹。待彼窜而击，斯言岂无徵。矧当积月雨，贼已空瓶罂。攻坚讵弗力，铤险殊未惩。二月始生魄，龙寮夜开扃。三伏计已虚，追击犹当能。古束尾而及，贼尸戮如京。前徒虽出险，荒缴失仓庱。我复两翼前，张刘若张罾。谁令雾雨中，山蹊鼓而升。兵家有死地，大覆蛮山陉。坐看釜中鱼，又成跋尾鲸。一朝殁四镇，残卒归伶俜。回忆夏洞泉，惨伤流血声。三日仅收合，恍然如醉醒。时危众说进，决策将谁凭。扶荔幸先著，孤城据危倾。吾师甫成列，贼至前绥迎。荔水一交戈，贼徒西北并。榕城谁备御，仓猝儿倒绷。咄哉将军宠，间道穷郊坰。崎岖龙西路，雨夜杂徒乘。免胄及国门，群呼闻角崩。须臾贼麇至，叫啸万目瞠。至今桂之人，援师疑神灵。守攻一月余，癸水流臊腥。亦有江郎师，水东来结堋。贼谋始大绌，宵遁复牵绳。城中卧王罴，久矣病莫兴。谁令追师弱，戏若驱群蝇。五月湘源哭，孤城惨零丁。小坚大之破，讵尔沟壑经。乃我万师及，城中火荧荧。蓑衣渡头船，蹙若亡穴鼮。东方天马空，鲛鳄又沧溟。此贼最狼狈，饥飏折翅鹰。潇江阻夏涨，有庳乃虚承。经岁说边防，楚山空崚嶒。粤师虽踵及，疲敝亦可矜。三月营道师，围攻如缺甍。秋来健隼翮，肉佽重骞腾。郴桂路千余，寸尺多锋硎。指挥傥如意，火炎畀螣螟。跋前而疐后，手足胡凌兢。八月围星沙，分军贼渠狞。妙高一峰踞，群咻聚蚋�。能湘十万家，比屋明宵镫。谁知完玉壁，犹藉将也荣。岳麓对江出，客来话图经。围师又一阙，贼走众目瞠。自此势成逆，高原逸奔�。可怜师楚粤，千万费水衡。两月忆城中，日夕雷霆轰。归来性命得，忍复思凶凌。江汉几波涛，霍庐悉荆榛。长江千里翻，石城百雉倾。吴头楚尾地，三载废犁耕。渡河万貙豹，间关乃邢洺。妖氛数翕曶，鬼发尽鬅鬙。祸难斯云极，青天谁可擎。去年秋风利，戈船闻结矰。巴丘始微蹶，吨鄂旋峥嵘。直下收蕲黄，居然高屋瓴。莽苍列城复，飞扬残箨零。快哉师墨绖，此举何觥觥。湓浦及春早，江波暂洄渟。况当沪渎还，黔池亦波澄。急羽海中到，威声传楚庭。河北又叠捷，连镳剪枭翎。林李两贼颅，西街正天刑。擒渠扫其穴，功孰秺侯京。又彼夹江壁，戈矛戛砅砰。余皇鼓鼙振，坐拔三山青。北路既荡平。南师跃儜伧。瓜扬兴版闸，徽黟整垣闳。忆从军事来，喜气兹芽萌。人家买香醪，田老蓄肥牲。朝廷悬上赏，五色备紞纮。乐部习歌曲，八音谱韶韺。南风忽不竞，一蹶溢瓶甑。建业天下雄，师中谁实丁。我知眼中白，翘彼粪上英。未见赵括败，几能马谡争。连城走奔电，万众愁飞萤。坐使江州甲，孤拳徒努晴。横空长妖焰，瓦缶复砰訇。楼橹既不前，豺狼计环生。东窥黄石壁，南泛鄱湖蓱。可怜全功失，徘徊星渚舲。巍巍楚材雄，数月翔湖汀。古来重枢机，一失百殆形。彼狡计漫出，烬余得炎蒸。鸱张又楚粤，蠕蠢及鄘鄫。烈士拟上章，孱功当击抨。道途切齿言，害身宜决瘿。幸叨圣人鉴，褫夺快群憎。颇闻临淮师，壁垒气若烝。鼓行下襄河，眼空蔑狸狌。芜关又连胜，两载虎穴凭。湖内重结束，横戈酹宫亭。乾坤大斡旋，拭目数豪英。余子下自郐，因人本硁硁。鲰生更无聊，�匣惭青萍。傥其燕然勒，犹得横吹赓。何时奋突管，洒墨十丈珉。论功罪亦诛，若能逃刺鲸。
二樵山人山水小帧歌
作者：王拯
朝代：清

西樵山水天下稀，我游未遂空闻之。东樵昔游曾五日，万千岩壑争清奇。二樵山人独来往，一步不出青山蹊。当时丘壑写胸臆，金碧烂漫珊瑚枝。即今流落偶吾手，潦倒尺幅神尤危。孤亭突兀罕人迹，层峦叠巘森厜㕒。寒松百尺凌倒景，绝壑疑有生蛟螭。萧然斫拂屏濡渍，惨淡却已幽冥追。荆关遗法惜榛莽，看君径欲并黄倪。看山诗句一峰画，矧有斜墨书新诗。吁嗟乎！神仙中人不易得，百年清晏能几时。旧游越女犹在眼，但见横祲落日天。南陲云烟寥落恐，俱尽挂壁通灵焉得知。
大风雨夜作
作者：王拯
朝代：清

天意竟谁测，客愁殊未明。云雷生暗壁，风雨逼残更。中泽况闻雁，南州方苦兵。吾生那足道，倚枕若为情。
寒夜自题秋中所为滦阳日乘卷后计一载来两扈滦直触？万端简为百韵自知凌乱复沓所不免也
作者：王拯
朝代：清

玄云塞辽穹，庭宇黯如漆。空斋客竟去，独寐陷忧怛。揽衣起旁皇，家国感颠踤。关山数行迈，纪乘在书帙。夜梦屡模糊，神伤去年日。蹇赢方策惫，轮鞅苦奔轶。层冰郁嵯峨，大野莽飂颲。滑雪泥际，重关懔蹉踬。牵车渡狼河，？冼流澌沷。浩浩古塞垣，乾坤一憀栗。麻鞋卑吾分，不得见琫鞸。席毡就陋庳，日夕把弗聿。烟火爆湿薪，阴煤暗圭筚。饥餐杂薯蓣，腥酪复搀戛。回思丹棱直，宫树蔼如栉。秋风起塘淀，山水忽颜别。十年议和戎，战守误群帅。前徒又溃兵，扪足偾辕劣。小臣刚补被，腰脚困衰疾。朝闻狩河阳，一疏空行佾。雷风徒龙湫，鱼鳖尽淰潏。日午投国门，天衢涨尘殁。葱灵妇人车，悬罄大夫室。巢覆孰卵完，眼中尽鹠鷅。归来惨谋妇，作计信吾匹。分当即沟渎，誓不从窭隙。星火倏当门，官徒日敦切。国中留守在，钟虡俨犹列。缮甲幸可完，婴陴讵非烈。吾谋适不遂，事往忆如瞥。哀哉延秋门，日落乌尾毕。仙庄谁走马，魋髻夜吹觱。徒御失烟尘，窜身从草茀。笼东纷介甲，蹂地乱肤发。西山迷鬼魆。断绝沟水头，琅玱青瑚玦。斯时躯命贱，拌与世途决。揖盗孰启门，输金遂成谒。会朝天日闇，梦梦自出入。岂期佩交韔，重睹天王跸。艰难吾生微，屡作逃缝虱。光景偪暮除，旋车又番易。宣南值饯岁，情话有甥妷。乡信久浮湛，归心重回折。可怜鸡肋味，犹恋乌台帓。心知百事灰，祇欲空名揠。詹卜屡未谐，文书重填诎。家人修雨具，车子求轮铁。蕴隆火伞张，再觅滦桥辙。日车疑倒翻，汗血殷辕卒。天河微云淡，与客县斋发。关门祖饯劳，万马秋风倔。王程日百里，旅宿愁？蠍。一雨度石梁，双趼履重结。前山蹲虎豹，后岭卧貙猰。车徒频舍乘，风水屡昏局。百盘天梯尽，地底解鞍歇。峥嵘昔冰凌，魂梦忽飞越。烧空气如丝，旅夜又疏泄。十日酒仙祠，重来气呜咽。砅訇天柱崩，泪雨锤峰驲。笙鹤缑山迎，明蟾照仙阙。横空甲马驰，窗烛夜方灭。从来遗万乘，谁见龙髯捋。渥洼水飞腾，神骏奋蹴蹶。松风归鹤怨，华表空门揭。哀哉帝子灵，邈矣仙人筏。凄凄原上天，磊磊山头岊。疆帅壁东南，艰危见材节。攀迎孰慨慷，誓愿见风骨。由来天视听，在民孰敢夺。吾先使犬鹿，为用讵云悖。簪珥我何人，天人恨辽绝。萧条重旅病，性命如网罼。经月废栉沐，飞蓬俨囚桎。云中行雁来，书帛自天末。秋深玉门道，归信喜仓猝。请急朝闻诺，治任暮旋发。谁能一朝待，祇欲晨风鴥。中途转凄怕，噩梦数心愒。道旁朝飞雉，向我臆为说。并日趋王城，悢悢百撞挃。入门日气瘦，病妇待我诀。感君息犹存，见我语不出。百年嗟黔娄，殃厉几时绝。吾生行已矣，送子万缘毕。痛定还思痛，悲来欲谁述。嗣皇伏工兜，慈圣在官闼。元公方吐哺，抽擢到樗质。栖栖复栖栖，流涕偶迁秩。素心三两人，衡宇幸连蕝。日夕每过从，忧余独乌壹。今宵朔气厉，穷巷自煨柮。孤檠照绝编，开视肺肝热。持将就炉火，呵笔撮昏黦。墙头鸺鹠声，窸窣夜疑雪。非鬼亦非人，荒凉竟何物。朱门昨胠箧，闻怪亦久习。探丸伊何为，毡席独我昵。成诗窗曙送，炉火一星璱。
寒夜自题秋中所为滦阳日乘卷后计一载来两扈滦直触�万端简为百韵自知凌乱复沓所不免也
作者：王拯
朝代：清
体裁：古风

玄云塞辽穹，庭宇黯如漆。空斋客竟去，独寐陷忧怛。揽衣起旁皇，家国感颠踤。关山数行迈，纪乘在书帙。夜梦屡模糊，神伤去年日。蹇赢方策惫，轮鞅苦奔轶。层冰郁嵯峨，大野莽飂颲。滑雪泥际，重关懔蹉踬。牵车渡狼河，�冼流澌沷。浩浩古塞垣，乾坤一憀栗。麻鞋卑吾分，不得见琫鞸。席毡就陋庳，日夕把弗聿。烟火爆湿薪，阴煤暗圭荜。饥餐杂薯蓣，腥酪复搀戛。回思丹棱直，宫树蔼如栉。秋风起塘淀，山水忽颜别。十年议和戎，战守误群帅。前徒又溃兵，扪足偾辕劣。小臣刚补被，腰脚困衰疾。朝闻狩河阳，一疏空行佾。雷风徒龙湫，鱼鳖尽淰潏。日午投国门，天衢涨尘殁。葱灵妇人车，悬罄大夫室。巢覆孰卵完，眼中尽鹠鷅。归来惨谋妇，作计信吾匹。分当即沟渎，誓不从窭隙。星火倏当门，官徒日敦切。国中留守在，钟虡俨犹列。缮甲幸可完，婴陴讵非烈。吾谋适不遂，事往忆如瞥。哀哉延秋门，日落乌尾毕。仙庄谁走马，魋髻夜吹觱。徒御失烟尘，窜身从草茀。笼东纷介甲，蹂地乱肤发。西山迷鬼魆。断绝沟水头，琅玱青瑚玦。斯时躯命贱，拌与世途决。揖盗孰启门，输金遂成谒。会朝天日闇，梦梦自出入。岂期佩交韔，重睹天王跸。艰难吾生微，屡作逃缝虱。光景偪暮除，旋车又番易。宣南值饯岁，情话有甥妷。乡信久浮湛，归心重回折。可怜鸡肋味，犹恋乌台帓。心知百事灰，祇欲空名揠。詹卜屡未谐，文书重填诎。家人修雨具，车子求轮铁。蕴隆火伞张，再觅滦桥辙。日车疑倒翻，汗血殷辕卒。天河微云淡，与客县斋发。关门祖饯劳，万马秋风倔。王程日百里，旅宿愁�蠍。一雨度石梁，双趼履重结。前山蹲虎豹，后岭卧貙猰。车徒频舍乘，风水屡昏局。百盘天梯尽，地底解鞍歇。峥嵘昔冰凌，魂梦忽飞越。烧空气如丝，旅夜又疏泄。十日酒仙祠，重来气呜咽。砅訇天柱崩，泪雨锤峰驲。笙鹤缑山迎，明蟾照仙阙。横空甲马驰，窗烛夜方灭。从来遗万乘，谁见龙髯捋。渥洼水飞腾，神骏奋蹴蹶。松风归鹤怨，华表空门揭。哀哉帝子灵，邈矣仙人筏。凄凄原上天，磊磊山头岊。疆帅壁东南，艰危见材节。攀迎孰慨慷，誓愿见风骨。由来天视听，在民孰敢夺。吾先使犬鹿，为用讵云悖。簪珥我何人，天人恨辽绝。萧条重旅病，性命如网罼。经月废栉沐，飞蓬俨囚桎。云中行雁来，书帛自天末。秋深玉门道，归信喜仓猝。请急朝闻诺，治任暮旋发。谁能一朝待，祇欲晨风鴥。中途转凄怕，噩梦数心愒。道旁朝飞雉，向我臆为说。并日趋王城，悢悢百撞挃。入门日气瘦，病妇待我诀。感君息犹存，见我语不出。百年嗟黔娄，殃厉几时绝。吾生行已矣，送子万缘毕。痛定还思痛，悲来欲谁述。嗣皇伏工兜，慈圣在官闼。元公方吐哺，抽擢到樗质。栖栖复栖栖，流涕偶迁秩。素心三两人，衡宇幸连蕝。日夕每过从，忧余独乌壹。今宵朔气厉，穷巷自煨柮。孤檠照绝编，开视肺肝热。持将就炉火，呵笔撮昏黦。墙头鸺鹠声，窸窣夜疑雪。非鬼亦非人，荒凉竟何物。朱门昨胠箧，闻怪亦久习。探丸伊何为，毡席独我昵。成诗窗曙送，炉火一星璱。
庚戌九月自吴返越嘉禾道中
作者：王拯
朝代：清

澹日西风瘦不胜，几家修竹间桑塍。柳阴一棹轻于叶，玉额吴娃唤卖菱。犹有残蝉挂别枝，纺车声乱豆花篱。蘋乡又听新蛩语，寒女功裘待上机。晚来停棹傍茶庵，镫火人家炤碧潭。恰似吴娘好眉黛，语儿泾畔月初三。
庚戌九月自吴返越嘉禾道中·其一
作者：王拯
朝代：清

澹日西风瘦不胜，几家修竹间桑塍。柳阴一棹轻于叶，玉额吴娃唤卖菱。
庚戌九月自吴返越嘉禾道中·其三
作者：王拯
朝代：清

晚来停棹傍茶庵，镫火人家炤碧潭。恰似吴娘好眉黛，语儿泾畔月初三。
庚戌九月自吴返越嘉禾道中·其二
作者：王拯
朝代：清

犹有残蝉挂别枝，纺车声乱豆花篱。蘋乡又听新蛩语，寒女功裘待上机。
抵都岁除
作者：王拯
朝代：清

五年寒梦觅东华，一卧沧江岁月赊。人海再来疑隔世，客衣初浣似还家。清时事业期中隐，残律风光爱晚花。独有乡心畏南雁，峤山春信断芦笳。
拟古
作者：王拯
朝代：清

客从故乡来，道我故乡事。听客语未终，悲伤泪盈眦。忆从我双髻，乡闾正平世。荐绅屡世泽，农亩百囷积。令尉好客临，家家喜迎伺。岁时相庆劳，酒肉颇薰炽。回首二十年，遭时大颠悴。还思俗忠厚，遑咎习轻侈。车马重来归，荒村起蛇彘。川原始嵎负，城邑渐高帜。将帅弗调良，锄耰转凶肆。吾谋多弗遂，戎幕愧身厕。黄金北斗高，拳贼最奇思。衣裳余倒颠，陵谷乃更置。昔日富家郎，流亡仅衰稚。漂潭节府重，遗构穴精魅。闬闳寻瓦砾，蓬稗溢寰肆。穰穰少孑遗，累累但枯骴。哀哉我与客，飘流各名利。艰难少至壮，所历讵料是。东南厌兵革，厥衅肇边鄙。鄙人昔椎朴，官至缩如猬。骫法自贪夫，夤缘墨胥起。交征驯攘夺，盗贼遂圜视。疮痍重朘削，荒落任狐豕。横野数轻客，常时本邻咫。一朝群帕首，辄暴及州里。村墟尚团结，城邑动破徒。吾郡夙雄军，健儿多敢死。何时徵调竭，居又乏储峙。年来数强支，蹴踏万蜂蚁。象邕十余城，城城尽如毁。炮雨昼烟昏，长蛟跋江水。颇闻童汪踦，裹革不旋趾。可怜彼官司，畏匿面如纸。由来坐此辈，养恶致兴瘠。不然金田村，贼胆何由肆。讲舍罗池上，我昔曾钓游。马矢压花宫，能毋鬼神愁。赳赳百夫雄，本昔揭竿流。谁令虎而冠，招来鹰在韝。其众罗千百，狰狞拥貔貅。有时颇击贼，愧我群兜鍪。城阙使居间，解之乏良筹。饱附饥食人，若能身束修。橐藏既罄如，能弗事赂赇。东家翁头白，西家儿鬓髹。牵来各闭置，嗒若鱼中钩。翁弗禁搒掠，昨宵赴冥幽。儿金未当赎，夜已充衾裯。哀哉儿高门，父母所喔咻。翁昔为孙子，饭蔬冬无裘。床头窖黄金，身死还见搜。园池几营构，栱节为薪棷。官吏过弗闻，荐绅忍其羞。但令甲授陴，敢惜瘠暴沟。君门高九重，仓猝谁之谋。时变事多殊，琐屑焉敢仇。从来城守坚，贼恨必大至。万死与城存，而城竟亡矣。吁嗟我江城，高牙夙严卫。如何两渠间，骨发委填积。传闻方绝食，官民相泣誓。枥马夜悲鸣，青烟起寒吹。烹炰雀鼠尽，敝革煮相遗。皮骨惨留骴，析炊供喂饲。樵苏日月断，井汲又枯燧。咄哉背城师，朝食忽欢缒。冲锋努死力，群丑辄奔避。如何师徒出，望援空裂眦。平时拥牙纛，谁欤彼疆帅。危亡众所属，望望全军逝。朝廷高爵级，专阃所付寄。岂惟弗趋救，直忍自抛弃。十年用兵来，师律孰先敝。人思参肉餐，我欲寮尸肆。老夫亡其妻，穷嫠又失子。常时系心骨，宛转相弃委。玉雪谁家儿，保身荆棘里。天明迷道路，霜雪惨肌体。道逢佩犊人，顾盼忽生喜。呼儿予生马，顾使执鞭箠。弱者遗草间，强斯逐鞬弭。饥肠肝人肉，变作虎狼子。朝闻破官军，十百踏其垒。暮夷何城阙，屠割到婴姼。男儿少方壮，猛气敌虎兕。强梁习童惛，喑哑孰当抵。可怜州家军，疲老日转徙。经年缺粮糈，骨立久销髓。残躯不能战，剽掠又轻驶。问军胡为然，求缓须臾耳。饥寒与御夺，作计乃均死。谁能如楚尹，戮一贯三耳。左藏早亏竭，捃摭到关榷。国中又四郊，持笇尽握齱。江湖久乾旱，灾祲又螟蠼。去年履亩余，箕敛又今作。军中责转运，官岂为囊橐。富贪贫者死，骨血任敲斲。敲斲何敢言，斯民甚中悫。谁知剜心肉，尔乃事酒乐。玉貌锦衣郎，金鞍骑六駮。金张本家世，光彩甚卓荦。清晨谒中军，晚出大欢噱。第闻前军捷，筹运秘帷幕。明镫宴如渑，号令走雷雹。归来百呵殿，计日有佳擢。小人幸葭莩，茹拔尽优渥。歌儿头锦缠，挥斥罄山岳。吾军虮生甲，菜色忍桑蠋。而官计锱铢，相对情殊邈。群饥走何之，铤鹿能反角。足寒伤人心，朝涉何劳斮。曲突本无功，焦头亦何为。军行有僚属，慨慷当军咨。玉帐罢朝参，疏头笔如飞。贤王朝面缚，京观夜陈尸。伤足者先登，汹呼盛前麾。糇粮与书檄，艰险各追随。或爵关内侯，或资羽林儿。或荣施紫貂，或贵曳金龟。君恩诚浩荡，王言出如丝。军中相庆乐，悠然执冰嬉。岂无关中将，草间曾失遗，匈奴恨未灭，临觞覆其卮。别将向贼中，艰难棘榛披。衔枚走深雪，中夜贼垒劘。数战没前茅，先行亡健儿。谁令失转餫，又不得援师。刈刍龁其根，饮马溺为糜。经岁顿重围，残军坐失期。何如棘门将，有酒斟酌之。不闻从军乐，但问所从谁。旄头百丈雄，帅节青云高。戏奇本偏将，枉使牙纛豪。朝官走相谒，投笔尽班超。阘茸大藩吏，转面还相朝。帐前别将军，出入带弓刀。位尊命乃重，深拱日逍遥。计从再起踬，意气凌嵩乔。军中日佳气，楼阁出蜃蛟。陋哉诸侯壁，日饮投河醪。艰难事版筑，曾不得嫖姚。日暮落旗门，中军夜寂寥。明镫乱银烛，帐底曳红绡。赳赳王浑邪，书至愿属僚。输诚又夜郎，景附不待招。龙鳞与凤翼，翕曶尽金貂。亦有穷途士，来归薮逋逃。趋承片语合，薰沐不崇朝。果怀左车策，同建卫霍劳。大功方筑第，安论百石椒。哀哉上东门，长啸凌冲飙。纤儿生白眼，感叹过津桥。人生皆有死，鸿毛或泰山。男儿马革尸，争似活草间。壮哉勇盘肠，烈或碎首顽。舌残犹骂厉，咽绝更心坚。岂无巾帼雄，裙褶缳相连。亦有舆台义，头颅同血溅。大节矢成忠，培滋由百年。奈何有科格，往往事拘牵。死哀长已矣，生者赏弗延。我闻申韩术，名实纷纠缠。承平久衰敝，胥吏窟金钱。身为身髑髅，刀笔犹刳镌。秦法既相习，汉章孰敢专。不闻断能行，贼狂势滔天。殷勤持密网，吞舟漏蜿蜒。亦有一瞑豪，不惜万事颠。何况首鼠辈，滥辱仗节贤。偏能游魂污，绰楔槐幽泉。我有平生友，生时百行全。崎岖戎马中，不得躯命捐。艰哉鞠躬义，蠠没久风烟。弗如鶢鶋祀，枉作精卫填。至名不为名，万口能流传。前年战桑乾，今岁河北道。关山惜奔命，将率各衰老。昔人重守关，巍峨几城堡。指挥英雄士，机疾若风扫。堂堂大都邑，头足急相保。参商又列将，江湖遂如燎。哀哀塞垣卒，得遣已残脑。十人九伤病，面目各黄槁。马骨三山峰，来时尽騕袅。此诚百中特，性命一再造。道出旧军门，阴风闻怪鸟。胡流血地，颜色野花好。日落青松阴，残灰余骨爪。丛祠依废垒，神鬼互欹倒。堵墙荆棘中，遗挂尚青缥。标识存名姓，不知何蛮獠。亮时袍泽人，此意岂相掉。风云愁黯黑冘，恐或亦沟殍。乡闾程百千，生死未分晓。传闻即疑信，亲戚望归旐。可怜老弱存，入室谁窈窕。黠哉沐猴儿，归去独壮佼。雄冠耀乡里，岂特食肉饱。男儿慕侯封，作计慎须早。生当狼居胥，死即田横岛。束带为民牧，儒生诚懦良。十年事诗书，夙昔慕轩唐。笔耕砚为田，岂习菽与粱。斯民幸直道，迂怀感如伤。大府行边来，前驱猛豺狼。前庭备供帐，后户陈酒浆。威仪盛车中，乃昔同舍郎。富贵出天姿，敢惟一日长。不见后来者，行赀尽新章。军中又积劳，年力正方刚。支离老儒酸，嗫嚅重踉跄。谁令任衢衢，军法不可当。昨者邻东县，县官身被创。汹汹群兜鍪，箕踞鸣琴堂。投劾舍之去，西邑独项强。官钱乃积逋，除名系锒铛。吁嗟古司牧，此职圣所详。如何九折坂，骐骥不能骧。白马青油盖，伊谁独生光。盈盈府中趋，晚出剧慷慨。挥金似流水，湍决自有方。军行九陌过，意气殊扬扬。归来大劳苦，珍食罗幽房。腰间青瑚玦，笑掷邯郸倡。穷黎叹中谷，背面血流眶。安知翁媪衰，身死弗得丧。由来国有立，此辈孰短长。昔者朔方儿，兵戈死不厌。沈雄幽燕将，矍铄多健饭。承平百年间，风气乃轻变。期门羽林豪，酒食日酣拳。一朝闻点行，骨栗气销面。夤缘百端习，巧黠成懦愞。崱岦三山雄，残碉夕阳烂。当时组练出，佽虎何猛悍。行军两司马，伍卒自差选。古来军礼中，遗法兰陵传。荒隅群鼠辈，此意孰与澶。天意幸歼贼，形残死江淀。苍头起熊湘，卓荦群才彦。师中闻有律，所向辄锄铲。团保说经年，因循众修娈。谁能读官礼，连轧识流转。戡乱果有人，吾方不欺谩。从来霸王资，匪独利攻战。州有大夫贤，峨冠俨风岸。微言善齮龁，论事百罅间。迂谈笑老生，剿袭事书翰。劳人又多费，党恶岂有善。畸人愧谬悠，所学未稽贯。荣资不貂蝉，又不事弓弹。衰庸宜牖下，侈口徒卑贱。不闻饭牛翁，衣短裁至骭。
拟古·其一
作者：王拯
朝代：清

客从故乡来，道我故乡事。听客语未终，悲伤泪盈眦。忆从我双髻，乡闾正平世。荐绅屡世泽，农亩百囷积。令尉好客临，家家喜迎伺。岁时相庆劳，酒肉颇薰炽。回首二十年，遭时大颠悴。还思俗忠厚，遑咎习轻侈。车马重来归，荒村起蛇彘。川原始嵎负，城邑渐高帜。将帅弗调良，锄耰转凶肆。吾谋多弗遂，戎幕愧身厕。黄金北斗高，拳贼最奇思。衣裳余倒颠，陵谷乃更置。昔日富家郎，流亡仅衰稚。漂潭节府重，遗构穴精魅。闬闳寻瓦砾，蓬稗溢寰肆。穰穰少孑遗，累累但枯骴。哀哉我与客，飘流各名利。艰难少至壮，所历讵料是。
拟古·其七
作者：王拯
朝代：清

曲突本无功，焦头亦何为。军行有僚属，慨慷当军咨。玉帐罢朝参，疏头笔如飞。贤王朝面缚，京观夜陈尸。伤足者先登，汹呼盛前麾。糇粮与书檄，艰险各追随。或爵关内侯，或资羽林儿。或荣施紫貂，或贵曳金龟。君恩诚浩荡，王言出如丝。军中相庆乐，悠然执冰嬉。岂无关中将，草间曾失遗，匈奴恨未灭，临觞覆其卮。别将向贼中，艰难棘榛披。衔枚走深雪，中夜贼垒劘。数战没前茅，先行亡健儿。谁令失转餫，又不得援师。刈刍龁其根，饮马溺为糜。经岁顿重围，残军坐失期。何如棘门将，有酒斟酌之。不闻从军乐，但问所从谁。
拟古·其三
作者：王拯
朝代：清

讲舍罗池上，我昔曾钓游。马矢压花宫，能毋鬼神愁。赳赳百夫雄，本昔揭竿流。谁令虎而冠，招来鹰在韝。其众罗千百，狰狞拥貔貅。有时颇击贼，愧我群兜鍪。城阙使居间，解之乏良筹。饱附饥食人，若能身束修。橐藏既罄如，能弗事赂赇。东家翁头白，西家儿鬓髹。牵来各闭置，嗒若鱼中钩。翁弗禁搒掠，昨宵赴冥幽。儿金未当赎，夜已充衾裯。哀哉儿高门，父母所喔咻。翁昔为孙子，饭蔬冬无裘。床头窖黄金，身死还见搜。园池几营构，栱节为薪棷。官吏过弗闻，荐绅忍其羞。但令甲授陴，敢惜瘠暴沟。君门高九重，仓猝谁之谋。时变事多殊，琐屑焉敢仇。
拟古·其九
作者：王拯
朝代：清

人生皆有死，鸿毛或泰山。男儿马革尸，争似活草间。壮哉勇盘肠，烈或碎首顽。舌残犹骂厉，咽绝更心坚。岂无巾帼雄，裙褶缳相连。亦有舆台义，头颅同血溅。大节矢成忠，培滋由百年。奈何有科格，往往事拘牵。死哀长已矣，生者赏弗延。我闻申韩术，名实纷纠缠。承平久衰敝，胥吏窟金钱。身为身髑髅，刀笔犹刳镌。秦法既相习，汉章孰敢专。不闻断能行，贼狂势滔天。殷勤持密网，吞舟漏蜿蜒。亦有一瞑豪，不惜万事颠。何况首鼠辈，滥辱仗节贤。偏能游魂污，绰楔槐幽泉。我有平生友，生时百行全。崎岖戎马中，不得躯命捐。艰哉鞠躬义，蠠没久风烟。弗如鶢鶋祀，枉作精卫填。至名不为名，万口能流传。
拟古·其二
作者：王拯
朝代：清

东南厌兵革，厥衅肇边鄙。鄙人昔椎朴，官至缩如猬。骫法自贪夫，夤缘墨胥起。交征驯攘夺，盗贼遂圜视。疮痍重朘削，荒落任狐豕。横野数轻客，常时本邻咫。一朝群帕首，辄暴及州里。村墟尚团结，城邑动破徒。吾郡夙雄军，健儿多敢死。何时徵调竭，居又乏储峙。年来数强支，蹴踏万蜂蚁。象邕十余城，城城尽如毁。炮雨昼烟昏，长蛟跋江水。颇闻童汪踦，裹革不旋趾。可怜彼官司，畏匿面如纸。由来坐此辈，养恶致兴瘠。不然金田村，贼胆何由肆。
拟古·其五
作者：王拯
朝代：清

老夫亡其妻，穷嫠又失子。常时系心骨，宛转相弃委。玉雪谁家儿，保身荆棘里。天明迷道路，霜雪惨肌体。道逢佩犊人，顾盼忽生喜。呼儿予生马，顾使执鞭箠。弱者遗草间，强斯逐鞬弭。饥肠肝人肉，变作虎狼子。朝闻破官军，十百踏其垒。暮夷何城阙，屠割到婴姼。男儿少方壮，猛气敌虎兕。强梁习童惛，喑哑孰当抵。可怜州家军，疲老日转徙。经年缺粮糈，骨立久销髓。残躯不能战，剽掠又轻驶。问军胡为然，求缓须臾耳。饥寒与御夺，作计乃均死。谁能如楚尹，戮一贯三耳。
拟古·其八
作者：王拯
朝代：清

旄头百丈雄，帅节青云高。戏奇本偏将，枉使牙纛豪。朝官走相谒，投笔尽班超。阘茸大藩吏，转面还相朝。帐前别将军，出入带弓刀。位尊命乃重，深拱日逍遥。计从再起踬，意气凌嵩乔。军中日佳气，楼阁出蜃蛟。陋哉诸侯壁，日饮投河醪。艰难事版筑，曾不得嫖姚。日暮落旗门，中军夜寂寥。明镫乱银烛，帐底曳红绡。赳赳王浑邪，书至愿属僚。输诚又夜郎，景附不待招。龙鳞与凤翼，翕曶尽金貂。亦有穷途士，来归薮逋逃。趋承片语合，薰沐不崇朝。果怀左车策，同建卫霍劳。大功方筑第，安论百石椒。哀哉上东门，长啸凌冲飙。纤儿生白眼，感叹过津桥。
拟古·其六
作者：王拯
朝代：清

左藏早亏竭，捃摭到关榷。国中又四郊，持笇尽握齱。江湖久乾旱，灾祲又螟蠼。去年履亩余，箕敛又今作。军中责转运，官岂为囊橐。富贪贫者死，骨血任敲斲。敲斲何敢言，斯民甚中悫。谁知剜心肉，尔乃事酒乐。玉貌锦衣郎，金鞍骑六駮。金张本家世，光彩甚卓荦。清晨谒中军，晚出大欢噱。第闻前军捷，筹运秘帷幕。明镫宴如渑，号令走雷雹。归来百呵殿，计日有佳擢。小人幸葭莩，茹拔尽优渥。歌儿头锦缠，挥斥罄山岳。吾军虮生甲，菜色忍桑蠋。而官计锱铢，相对情殊邈。群饥走何之，铤鹿能反角。足寒伤人心，朝涉何劳斮。
拟古·其十
作者：王拯
朝代：清

前年战桑乾，今岁河北道。关山惜奔命，将率各衰老。昔人重守关，巍峨几城堡。指挥英雄士，机疾若风扫。堂堂大都邑，头足急相保。参商又列将，江湖遂如燎。哀哀塞垣卒，得遣已残脑。十人九伤病，面目各黄槁。马骨三山峰，来时尽騕袅。此诚百中特，性命一再造。道出旧军门，阴风闻怪鸟。胡流血地，颜色野花好。日落青松阴，残灰余骨爪。丛祠依废垒，神鬼互欹倒。堵墙荆棘中，遗挂尚青缥。标识存名姓，不知何蛮獠。亮时袍泽人，此意岂相掉。风云愁黯黑冘，恐或亦沟殍。乡闾程百千，生死未分晓。传闻即疑信，亲戚望归旐。可怜老弱存，入室谁窈窕。黠哉沐猴儿，归去独壮佼。雄冠耀乡里，岂特食肉饱。男儿慕侯封，作计慎须早。生当狼居胥，死即田横岛。
拟古·其十一
作者：王拯
朝代：清

束带为民牧，儒生诚懦良。十年事诗书，夙昔慕轩唐。笔耕砚为田，岂习菽与粱。斯民幸直道，迂怀感如伤。大府行边来，前驱猛豺狼。前庭备供帐，后户陈酒浆。威仪盛车中，乃昔同舍郎。富贵出天姿，敢惟一日长。不见后来者，行赀尽新章。军中又积劳，年力正方刚。支离老儒酸，嗫嚅重踉跄。谁令任衢衢，军法不可当。昨者邻东县，县官身被创。汹汹群兜鍪，箕踞鸣琴堂。投劾舍之去，西邑独项强。官钱乃积逋，除名系锒铛。吁嗟古司牧，此职圣所详。如何九折坂，骐骥不能骧。白马青油盖，伊谁独生光。盈盈府中趋，晚出剧慷慨。挥金似流水，湍决自有方。军行九陌过，意气殊扬扬。归来大劳苦，珍食罗幽房。腰间青瑚玦，笑掷邯郸倡。穷黎叹中谷，背面血流眶。安知翁媪衰，身死弗得丧。由来国有立，此辈孰短长。
拟古·其十二
作者：王拯
朝代：清

昔者朔方儿，兵戈死不厌。沈雄幽燕将，矍铄多健饭。承平百年间，风气乃轻变。期门羽林豪，酒食日酣拳。一朝闻点行，骨栗气销面。夤缘百端习，巧黠成懦愞。崱岦三山雄，残碉夕阳烂。当时组练出，佽虎何猛悍。行军两司马，伍卒自差选。古来军礼中，遗法兰陵传。荒隅群鼠辈，此意孰与澶。天意幸歼贼，形残死江淀。苍头起熊湘，卓荦群才彦。师中闻有律，所向辄锄铲。团保说经年，因循众修娈。谁能读官礼，连轧识流转。戡乱果有人，吾方不欺谩。从来霸王资，匪独利攻战。州有大夫贤，峨冠俨风岸。微言善齮龁，论事百罅间。迂谈笑老生，剿袭事书翰。劳人又多费，党恶岂有善。畸人愧谬悠，所学未稽贯。荣资不貂蝉，又不事弓弹。衰庸宜牖下，侈口徒卑贱。不闻饭牛翁，衣短裁至骭。
拟古·其四
作者：王拯
朝代：清

从来城守坚，贼恨必大至。万死与城存，而城竟亡矣。吁嗟我江城，高牙夙严卫。如何两渠间，骨发委填积。传闻方绝食，官民相泣誓。枥马夜悲鸣，青烟起寒吹。烹炰雀鼠尽，敝革煮相遗。皮骨惨留骴，析炊供喂饲。樵苏日月断，井汲又枯燧。咄哉背城师，朝食忽欢缒。冲锋努死力，群丑辄奔避。如何师徒出，望援空裂眦。平时拥牙纛，谁欤彼疆帅。危亡众所属，望望全军逝。朝廷高爵级，专阃所付寄。岂惟弗趋救，直忍自抛弃。十年用兵来，师律孰先敝。人思参肉餐，我欲寮尸肆。
散直口号
作者：王拯
朝代：清

刬地东风春已归，柳棉榆荚扑人飞。楼头翠隐山重叠，湖面青摇树四围。极目天涯愁莽荡，惊心池馆断芳菲。人生适意当前好，随分鸥凫要息机。
春光
作者：王拯
朝代：清

春光九十过荼蘼，桃李阴阴又一时。天意未谙人事惜，东风开落任繁枝。并闾撩乱衰翁思，大树飘零壮士怀。梦底疏钟起何处，夜深鸧语度空斋。
春光·其一
作者：王拯
朝代：清

春光九十过荼蘼，桃李阴阴又一时。天意未谙人事惜，东风开落任繁枝。
春光·其二
作者：王拯
朝代：清

并闾撩乱衰翁思，大树飘零壮士怀。梦底疏钟起何处，夜深鸧语度空斋。
登湘山寺浮图绝顶
作者：王拯
朝代：清

我从洞庭湘水入江处，西南直到湘水源。青山不断一千里，两岸腾掷蛟龙骞。卸帆日夕湘山麓，侧岭横峰堆簇簇。妙明塔高山四围，玉立千盘裹山腹。湘江如带横腰去，潋滟江风明雪縠。漫山春木斗青红，窈窕僧房半修竹。昔游一别今几载，涧草岩花岁时改。春深灵雨钵龙归，日暮颠风铃鹁在。我欲从僧营一椽，老僧与我同羁缠。有身长住岂云达，无田不退宁非贪。松花开落薜荔庵，山橦布熟溪毛甘。世缘不深道力薄，山中龙象吾其惭。
舟中咏雁
作者：王拯
朝代：清

到处逢新雁，扁舟又楚乡。春风上杨柳，落日满湖湘。岁月禁离别，关河极渺茫。持书愿相寄，江路岁回肠。
舟中忆海秋作
作者：王拯
朝代：清

茝兰哀怨接湘累，几日浮邱挹袂来。万古关门蹲虎豹，百篇藏箧走风雷。功名云薄生徒壮，恩怨山重死亦灰。一过西州愁痛腹，青山何处酹余杯。
邯郸道中
作者：王拯
朝代：清

磁州城外柳毵毵，一路双渠夹翠蓝。十七年来重回首，北风催雪又邯郸。
雨后登祝融峰顶夜宿上峰寺
作者：王拯
朝代：清

苍茫七十二芙蓉，绝顶天开第一峰。咫尺帝关通謦欬，万千云海荡心胸。殷雷夜走何山雨，积雪春留太古松。暂倚蒲团出人世，五更寒浸石楼钟。
麓台司农浅绛山水帧
作者：王拯
朝代：清

长松攫立龙腾霄，枫榈百卉迷烟梢。大山小山峘霍交，熊罴生蹲虎豹豪。伊谁卜筑青山坳，茅亭磴侧行探樵。山根曲折烟江遥，江行欲上青天高。横江幽绝来轻舠，前山落日方归潮。司农水墨传家法，腕底层云起飘忽。千回万叠给皴刷，积翠浮空来合沓。晚来赋色尤神异，淡赭萧然见山骨。苍润雄深世有无，古人不见谁痴迂。我家山水真蓬壶，黄埃钝迹游天都。西峰一角青满湖，空斋雪壁神相娱。谁言仰屋沈忧地，犹有瀛洲方丈图。
张船山先生嘉庆庚午出守莱州冬日履任次年辛未冬乞休壬申春二月解组归时年四十有九予光绪乙巳出守徽州冬日履任次年丙午冬乞休丁未春解组归与先生若合符节然予年已六十有六矣因赋二绝志之
作者：王振声
朝代：清

蓬山云海一年游，冬往春归太自由。诗画兴浓官兴淡，徽州颇不让莱州。一到蓬莱即告归，早知四十九年非。我今周甲才回首，愧听旁人说见几。
张船山先生嘉庆庚午出守莱州冬日履任次年辛未冬乞休壬申春二月解组归时年四十有九予光绪乙巳出守徽州冬日履任次年丙午冬乞休丁未春解组归与先生若合符节然予年已六十有六矣因赋二绝志之·其一
作者：王振声
朝代：清

蓬山云海一年游，冬往春归太自由。诗画兴浓官兴淡，徽州颇不让莱州。
张船山先生嘉庆庚午出守莱州冬日履任次年辛未冬乞休壬申春二月解组归时年四十有九予光绪乙巳出守徽州冬日履任次年丙午冬乞休丁未春解组归与先生若合符节然予年已六十有六矣因赋二绝志之·其二
作者：王振声
朝代：清

一到蓬莱即告归，早知四十九年非。我今周甲才回首，愧听旁人说见几。
归路
作者：王振声
朝代：清

匆匆晓起放归舟，两岸霜痕满目秋。指点遥村疏树外，依稀塔影是通州。
自题小像
作者：王振声
朝代：清

我面不自识，我独知我心。欲古而不古，似今而非今。读书不甚解，披画常摹临。无事且酌酒，有时还抚琴。况遇好时节，花木有清阴。悠然禽鸟乐，我亦爱绿林。静观皆自得，幸无尘俗侵。写意画图中，聊以开胸襟。即时当行乐，何必问升沈。
论诗
作者：王振声
朝代：清

诗到三唐已别裁，不图生面近重开。字能泣鬼无灵气，语必惊人有霸才。七宝楼台迷片段，九天珠玉障尘埃。百思索解终难解，安得香山老妪来。
赵次山同年前辈属题鲁斋年伯阳谷殉难事实敬步公松球歌韵
作者：王振声
朝代：清

天兵压境除群丑，腹负将军握枢纽。贺兰拥众尽熊罴，睢阳危立无刁斗。况乎阳谷仅弹丸，固圉无庸兵力厚。坐视不发一旅师，竟任孤城入贼手。宰官五日京兆耳，胡不托故越境走。丈夫志节卓如山，进退讵因人左右。百里之城当要冲，岩疆岂容贼人有。一邑之宰朝命尊，臣节当为天子守。靴刀单骑奋直前，嚼齿捐躯不顾后。誓甘一死报朝廷，天经地义正非偶。乔材本自起岩阿，劲草绝不委泽薮。树立早负凌云姿，艰贞岂避狂风吼。正如泷冈松结球，瑰奇钟毓由天受。赫赫天祖所鉴临，烈烈风沙难杂蹂。移孝独完臣子心，仗节聿昭岁月久。宜乎继起皆达人，伟烈丰功同不朽。
杨莲甫督部阅师马厂有诗索和不得已依韵赋呈
作者：王振尧
朝代：清

良平不武勃无文，名世当朝作庆云。词苑旧传羽猎赋，国威重见背嵬军。苍凉战史寻龙血，熠爚兵符切玉纹。薄海归心元老在，从容巾扇靖纷纭。上兵应自伐谋先，笑睨邻王左右贤。真见老罴横卧道，肯教虏马近窥边。北门管钥防秋地，西汉楼船肄武年。但使执戈同卫国，不须计亩策屯田。临流立马晓尘清，玉帐无声画角鸣。八阵风云随手变，九霄日月照心明。禁中有语询颇牧，天上何时洗甲兵。橐笔从军老王粲，辕门尚听鼓茄声。
杨莲甫督部阅师马厂有诗索和不得已依韵赋呈·其一
作者：王振尧
朝代：清
体裁：七言律诗

良平不武勃无文，名世当朝作庆云。词苑旧传羽猎赋，国威重见背嵬军。苍凉战史寻龙血，熠爚兵符切玉纹。薄海归心元老在，从容巾扇靖纷纭。
杨莲甫督部阅师马厂有诗索和不得已依韵赋呈·其三
作者：王振尧
朝代：清
体裁：七言律诗

临流立马晓尘清，玉帐无声画角鸣。八阵风云随手变，九霄日月照心明。禁中有语询颇牧，天上何时洗甲兵。橐笔从军老王粲，辕门尚听鼓茄声。
杨莲甫督部阅师马厂有诗索和不得已依韵赋呈·其二
作者：王振尧
朝代：清
体裁：七言律诗

上兵应自伐谋先，笑睨邻王左右贤。真见老罴横卧道，肯教虏马近窥边。北门管钥防秋地，西汉楼船肄武年。但使执戈同卫国，不须计亩策屯田。
挽张百熙联
作者：王振沅
朝代：清
体裁：联

宠列六曹，论年在罗郑徐诸老之先，学校振新猷，四海绚歌绵教泽；荣褒两字，易名继裘纪阮数公而后，忠贞见遗表，九原泣涕有余哀。
倚杖吟
作者：王授
朝代：清

倚杖出岩扉，秋入荷衣冷。清风吹柳条，素月照松顶。
僧房夜雨
作者：王授
朝代：清

晓寒春袂薄，夜雨过山家。翠合一庭草，红销半树花。娇莺迁木蚤，轻燕入帘斜。稚子闲挑笋，诗僧正煮茶。
初寒自述示元肃
作者：王授
朝代：清

西风吹细雨，短榻怯青绫。多病如衰老，清闲似懒僧。灶留烧药火，窗废读书灯。江上芙蓉发，看花策瘦藤。
山中歌
作者：王授
朝代：清

山中五月不知暑，午窗梦揖巢与许。起来洒洒竹风吹，满地落花莺自语。城中酷暑金石流，驰马汗血不少休。富贵致身真自娱，何如蚤向山中游。
涉园
作者：王授
朝代：清

日涉东西园，乐意随春长。梅花暗香雪，风细月复明。林亭晚更幽，山鸟时一响。地僻寡朋从，兴至每独逞。平生疾病淹，乃得脱尘鞅。著我丘壑间，乾坤任俯仰。
溪堂晚秋宴集限韵，呈雪坡先生
作者：王授
朝代：清

涉江采芙蓉，碧水荡轻桨。日夕罗衣单，露下秋逾爽。天空飞鸟尽，云敛水亭敞。山色堕雕阑，奚光动朱网。故人能爱我，百里重来访。江干驻清节，长虹落书幌。夜久独吟啸，天风吹月上。
秒秋寄友人用刘梦得韵
作者：王授
朝代：清

拒霜开欲尽，草阁已深秋。物色时俱化，年华水共流。庭螀寒入户，寒雁晚横楼。知己何寥落，清灯感旧游。
送常熟李端卿
作者：王授
朝代：清

柳暗花明春雨天，鹁鸠声里一归船。重游已是十年后，为问人生几十年。
万年寺联
作者：王掞
朝代：清
体裁：联

身比闲云，月影溪光堪证性；心同流水，松声竹色共忘机。
望岱
作者：王掞
朝代：清

山色周遭信马蹄，岱宗高峙绝攀跻。巃嵷未许儿孙并，崱屴浑疑星汉齐。风定天门悬日月，雨收石角挂虹霓。他年定拟穷游屐，秦观峰头倚醉题。
泛舟尚湖
作者：王掞
朝代：清

晴湖似镜平，泼眼绿波明。鱼队行堪数，凫雏近不惊。棹移菱叶乱，风静布帆轻。更喜山光好，周遭最有情。
虹友兄斋同汉槎夜话
作者：王掞
朝代：清

海内争传季子名，相逢执手喜还惊。廿年塞外空归梦，一夕灯前似隔生。铁岭风沙销战骨，金河笳鼓驻雄兵。知君具有凌云笔，得藉陈汤返汉京。
阅万历、泰昌、天启实录偶成
作者：王掞
朝代：清

红丸应是误庸医，梃击风癫事可疑。独有移宫宜早决，杨涟当日系安危。
驾鹤亭联
作者：王掞
朝代：清
体裁：联

草衣木食留仙咏；碧落苍梧识道心。
临清阻泊
作者：王揆
朝代：清
体裁：七言律诗

河渠启闭问官程，闸吏威尊阻客行。晓塔晴开篷外影，夜涛寒上枕边声。沙昏鱼菜喧新市，日暗牛羊下旧城。瓦砾不堪寻故迹，愁听父老话承平。
偕伯氏周臣过织帘先生故居同顾伊人访陈确庵夜宿
作者：王揆
朝代：清
体裁：七言律诗

草堂人去薜萝存，洒泪空招未返魂。犹见康成遗故籍，忽思元亮老孤村。青浮稻色秋间路，白照芦花月里门。感旧愈难今夜别，追维生死对黄昏。
壬辰北归居枫桥别业
作者：王揆
朝代：清
体裁：五言律诗

归来投别业，鸡犬一庭前。雪重千门树，湖吞万井烟。鸱夷寒食庙，虾菜夕阳船。何似营平路，黄沙猎火天。
澄江舟次
作者：王揆
朝代：清
体裁：七言绝句

湾头浅浅露平沙，一曲清溪杂野花。溪外青山山下树，树中茅屋是人家。
读山翁大师新蒲绿依韵柬寄
作者：王揆
朝代：清
体裁：七言律诗

江头父老话兴亡，蒲柳春光又十霜。徒有子规愁望帝，更无鹦鹉忆明皇。唐陵麦饭悲寒食，汉腊桑门祝上方。指示旁人尽流涕，讲堂钟鼓暮云黄。
送懒云道人还滇中
作者：王揆
朝代：清
体裁：七言律诗

干戈未定欲何之，万里还家一衲随。湖海班荆无姓氏，风尘面壁有须眉。身当持钵飘零日，魂忆投诗恸哭时。故国鱼龙秋寂寞，不堪凭吊向昆池。
吕城病归
作者：王摅
朝代：清

挂席西风桂桨轻，扁舟又次吕蒙城。身如枯叶方愁落，心似残潮未肯平。宿雨河桥横酒旆，晚烟村店聚鸡声。故园归去无多路，每念劳劳重怆情。
喜吴弘人闻夏南还
作者：王摅
朝代：清

相逢只道此生休，解网归来话昔游。幸免无家投朔漠，那堪有弟作累囚。云山渐慰思乡梦，风雪仍含出塞愁。不觉喜深悲转集，潺湲双泪为君流。
张文献公祠
作者：王摅
朝代：清

祠堂突兀倚江开，瞻拜空馀海燕哀。只道主由金镜致，岂知兵为玉环来。文章自昔传徐碣，香火常新傍舜台。风度依然凭想像，停舟一荐渚蘋回。
怀许九日
作者：王摅
朝代：清

闻君才上摘星楼，又到濡须坞口游。胜地山川曾百战，故人烟雨只孤舟。苍苍楚水蒹葭晚，漠漠江田粳稻秋。应有陈蕃悬榻待，免悲王粲滞荆州。
谒伍相国祠
作者：王摅
朝代：清

萧条古堞树栖乌，载拜祠门落日孤。报父有心终覆楚，杀身无计可存吴。英雄忠孝留天壤，山水苍凉失霸图。回首荒台麋鹿地，属镂遗恨满姑苏。
谒睢阳庙
作者：王摅
朝代：清

禄山陷两京，唐室势如沸。玄元庙一哭，义声震天地。誓死守孤城，非云事必济。自覆潼关师，乘舆久奔避。贼议图江淮，凭兹一旅制。不然鼓而南，谁断其右臂？惜乎四百战，食尽终颠踬。城陷逾三日，援师镐始至。杀贼虽无成，藉以卫神器。从此朔方兵，收京功乃遂。赫赫精忠祠，允宜祀百世。黄巾遍郊坰，明季遭倾毁。吕侯还旧观，匪曰穷奇丽。偶客梁宋间，抠衣拜阶戺。冕旒坐中央，左右南雷侍。动我忠义心，一消疲苶气。剔藓读残碑，岘山同堕泪。
重阳前一日登镇海楼
作者：王摅
朝代：清

无端来作五羊游，节近登高上此楼。海气溟蒙山绕郭，天风浩荡客悲秋。飘逢且喜云生屐，簪菊应羞雪满头。乡国茫茫何处是，珠江一片夕阳愁。
闻汉槎谪戍宁古塔
作者：王摅
朝代：清

欲叩君门万里赊，惊闻远戍度龙沙。文章只道金难铄，谣诼翻成玉有瑕。减死蔡邕方出塞，哀时庾信未还家。可怜交橐归来日，岂有明珠载一车。
黄海歌
作者：王摅
朝代：清

我所居兮在海滨，未登高丘望远海。行入深山尽是山，银台金阙瞻安在？昨投汤院雨翻盆，电激雷轰众壑奔。兹山雨后当铺海，旋因观海登天门。天门削成去天尺，历尽危梯上绝壁。弥勒龛中一宿留，晓起白云千里积。非烟非雾铺虚空，时为车盖时为龙。诸峰没趾渐及顶，初由肤寸弥寰中。天吴仿佛舞其下，万里无际连苍穹。是时罡风吹蓬蓬，听如击鼓冯夷宫。更疑射蛟海水赤，一轮照曜扶桑东。须臾解駮浪纹静，玉池开放千芙蓉。人间万事皆桑田，惟斯亘古无变迁。尘寰局蹐真可怜，胡弗蹈海如鲁连。三山驱走置眼前，对之欲往心悠然。长愿采药山中眠，朝朝来往蓬莱巅。帝乡未遂平生志，从此浮槎天汉边。
哭外舅鹿城顾大宗伯
作者：王撰
朝代：清
体裁：七言律诗

闽岭衣冠拥殿墀，偏安犹见汉威仪。驱车海峤看传檄，拜表江关始出师。万里弓刀空报主，一船棺椁仅从儿。灵旗夜雨归何处，指点文山异代祠。
夜宿山楼
作者：王撰
朝代：清
体裁：七言律诗

重重烟霭望中收，渔网参差古渡头。木叶凋时孤雁远，月华高处一桥浮。谢公屐冷山无恙，白傅船空水自流。话尽凄凉十年泪，秋风残醉卧南楼。
赠杜于皇
作者：王撰
朝代：清
体裁：七言律诗

忆自分携历变更，访君曾过石头城。人惊夔府贫来句，世重樊川乱后名。此地溪山千里梦，今宵尊酒廿年情。西陵放棹乘秋涨，好待荒郊泛月明。
天石先生客山图歌
作者：王效成
朝代：清
体裁：古风

身在此山曾不识，对门惊喜见山色。瑞岩迤逦笠峰高，烟云一幅官斋壁。淋漓不减米家画，中有老颠来拜石。脱帽露顶恣欢呼，衫履跌宕淮之侧。淮浦青苍隔岸北，帆飞网集澄湖窄。山郭无声万家静，民气如春乐生息。临崖坐对挥素襟，窥人鱼鸟如相钦。清时幸无鞭扑扰，俯仰皆荷皇慈深。一杯醉倾竹叶酒，天机畅发林泉音。胜游易往此图在，悠悠羊公千载心。
同贻叟夜坐
作者：王敏
朝代：清

何处旧繁华，蹉跎岁月赊。故人双鬓雪，寒夜一镫花。病欲居僧舍，愁堪卧酒家。拥炉闲话好，与子老烟霞。
送人归村居
作者：王敏
朝代：清

水际茅斋碧霭间，东风欲趁杏花还。一杯绿柳桥边酒，十里斜阳马上山。芳草送人何寂寂，晚莺留客太关关。旧交零落新交少，为说求间未许间。
节妇郑氏诗
作者：王敏政
朝代：清

苦节高风重柏舟，輶轩问俗首先求。须眉长乐嗤青史，巾帼共姜壮海洲。片石褒名扬矢志，一缣就地快同游。他年马鬣松阴满，应有鸳鸯泣上头。
二月山中即事
作者：王敔
朝代：清

万壑递层阴，光分一径深。草丛留宿雨，云破见归禽。奇石呈幽赏，鸣泉怀好音。林端清籁发，适伴越人吟。
别储六雅
作者：王敔
朝代：清

久向镜中怜白发，初从月下倒清尊。他年暇日容相念，樗栎湘西绿树村。
待友
作者：王敔
朝代：清

小立闲阶外，凝眸日已酉。稻苗深一尺，中有水禽啼。
秋初游邵阳城西酒阑有作
作者：王敔
朝代：清

青山不可尽，古郡环资川。暑气息连雨，山容澹轻烟。良辰策芳屐，旧好相追旋。长吟西门曲，回首城南天。天容秋始澄，覆釜幢碧圆。舒襟惬所赏，纵论忘蹄筌。徙倚曰藏松，友云归可遄。置君桑落酒，理我桐上弦。鸣弦有希音，酒酣无俗譞。适志御清风，泠然谢拘挛。
黄鹤楼
作者：王敔
朝代：清
体裁：古风

昔闻黄鹤楼，今极清江目。昨夕生秋风，萧条景相属。偓醉宁有踪？士醒良勿告。长湍激鹦鹉，小渚闻鸀鳿。大别映远清，寒光凄以肃。暝色生荻洲，馀情眷芳陆。
一萼红·腊八日小梅手笺招饮醉后索冰梅一枝而别
作者：王敬之
朝代：清
体裁：词

挂幽怀。是南枝消息，应有一分开。冻雀栖烟，古蟾照雪，与谁靸吟鞋。蓦小幅、蛮笺秀句，夺遥山、寒绿寄新裁。九九图残，三三径冷，六六鳞来。不羡云堂缹粥，只禅逃弥勒，米汁长斋。坐阁寻诗，巡檐记梦，胜佗花雨经台。更分取、冰心供养，共水仙、瓷斗好安排。抵似纸窗疏影，鸦嘴亲栽。
一萼红·题重修水绘园图
作者：王敬之
朝代：清
体裁：词

小桥西。染一痕烟水，残墨写凄迷。胜地莺花，中年丝竹，当时传唱春词。顿海上、骚坛销歇，问沧桑、陈迹白鸥知。径窄蘼芜，墙高薜荔，几度斜晖。上巳何人载酒，只渔舟横处，碧漾琉璃。腰斧诛茅，肩锄种药，者番重整柴扉。料不厌、羊求剥啄，待古欢、今雨各招携。怕是游踪难定，欹笠来迟。
减字木兰花
作者：王敬之
朝代：清
体裁：词

春波路转。影度风蒲斜照远。花界黄昏。月下门敲水上村。江湖旧侣。自在行云随去住。酒醒灯残。听雨孤篷晓枕寒。
减字木兰花
作者：王敬之
朝代：清
体裁：词

萍踪去住。淮甸江乡随雁橹。红树扬州。还踏斜阳上酒楼。楚天霜重。远寺寒钟撞晓梦。愁里怀人。六六湖头六六鳞。
南乡子
作者：王敬之
朝代：清
体裁：词

情黯黯，别匆匆。一湖凉月一帆风。夜半湖风吹月堕。愁无那。水鸟呼人秋梦破。
南乡子·九日友人携酒文游台，作登高之会，有以他客过访不赴者，谱此调寄示，坐中有催租败兴之比
作者：王敬之
朝代：清
体裁：词

台古碧梧秋。短艇招寻载酒游。游侣当年苔印屐，名流。乘兴曾防败兴不。糕字欲题休。风雨城中最易愁。杖此客来催韵事，冥搜。成就词人一唱酬。
南乡子·旅感
作者：王敬之
朝代：清
体裁：词

落叶满荒坡。萧瑟旗亭倒叵罗。醉酹二分明月影，婆娑。起舞愁边斫地歌。故里渺沧波。霜信芦花远梦多。洒墨西风酬雁字，和佗。一样天涯唤奈何。
南歌子
作者：王敬之
朝代：清
体裁：词

未醒愁春梦，愁浓梦亦痴。接天烟草望凄迷。又是渌波，归棹去年时。湿了杨花路，杨丝搅雨丝。最高楼外最高枝。好在流莺，占得尽情啼。
南歌子
作者：王敬之
朝代：清
体裁：词

残雨孤舟暮，西风野水寒。一灯摇梦入湖烟。梦醒橹声，鸦轧荻声干。吟谱哀蝉外，行踪断雁边。搀和情味苦还酸。那更酒杯，浓浸木瓜山。
卜算子
作者：王敬之
朝代：清
体裁：词

斜照送昏鸦，低掠寒芜去。接翅城头作阵回，听似风和雨。蛮语费商量，选遍池边树。一样栖迟未稳心、分付灯窗句。
吴陵道中
作者：王敬之
朝代：清

一枕虫声梦断余，游踪落魄意踟躇。路通海甸鱼盐贱，秋入江关草木疏。远影楼头镫上后，新凉篷背雨来初。不嫌囊罄村醪薄，万事于今费破除。
好事近
作者：王敬之
朝代：清
体裁：词

斋阁夜迢迢，酒醒一灯明灭。梦里梅花千树，坐江城风雪。拥衾吟冷拨炉灰，愁思欲侵骨。巷口柝声敲远，堕纸窗残月。
山亭宴·南归道中赋柳絮
作者：王敬之
朝代：清
体裁：词

绿阴黯淡长亭树。点行程、一襟秋绪。晴雪枉团成，料不数、芳妍到汝。午桥轻趁落花风，也作伴、残春归去。归去碧湖头，可又惹、萍波住。濛濛扑面春街路。忆平分、软红尘土。踪迹太匆匆，尽写照、飘零倦旅。停鞭凝望最迷离，试寻梦、天涯无据。除是便沾泥，问有甚、禅心悟。
忆旧游
作者：王敬之
朝代：清
体裁：词

坐昏灯雨夜，点滴秋心，诉倩寒蛩。去住怀人惯，尽江花淮月，十载愁浓。尺书更迟天末，听杳北来鸿。怕晓影晴窗，潘丝两鬓，添入青铜。匆匆。岁华晚，任旧梦、模糊冷了游踪。落叶长安道，记疲驴鞭著，踏遍西风。曰归又随鸥伴，水宿几孤篷。正别绪回肠，荒城一杵何处钟。
忆旧游·其一
作者：王敬之
朝代：清
体裁：词

打江波去住，惯趁秋风，白下门前。旧约寻僧寺，几销磨旅思，禅榻茶烟。任呼莫愁名字，愁绪转年年。杖月夕招邀，携筇靸屐，酒圣诗仙。鲲弦。拨馀恨，听玉树清歌，二八双鬟。十里秦淮水，送桥边花底，多少灯船。一鞭软摇归兴，驴背六朝山。争过客匆匆，沙鸥自静云自闲。
忆旧游·其三
作者：王敬之
朝代：清
体裁：词

倒金波小瓮，醉眼模糊，望远任城。浣笔泉边路，记春帆软卸，沙岸芜平。绿窗坐开斋阁，丛竹午阴清。更晓枕先醒，传来铁塔，百八钟声。行行。市桥外，有李杜游踪，分擅诗名。荇水南池暮，浸天光楼影，秋碧空明。掉头去随津鼓，风雨短长亭。只纸墨番番，遗文汉魏归担轻。
忆旧游·其二
作者：王敬之
朝代：清
体裁：词

寄低篷钓艇，十二年前，曾渡胥涛。破楚门无恙，早荒丘冷落，剑气都销。俊游古今谁继，吴市一枝箫。只短簿祠边，潇潇暮雨，谱入檀槽。迢迢。渌波路，任去橹摇愁，灯火清宵。共载人何处，剩金阊亭子，烟柳长条。水程易流归梦，钟外过枫桥。待邓尉探梅，重来酒伴双屐邀。
忆旧游·其四
作者：王敬之
朝代：清
体裁：词

忆尘襟浣处，十顷玻璃，柳外明湖。上巳东风暖，尽花光四照，占得楼居。漾海波棠红远，烟雨七桥疏。更趵突泉边，嬉春士女，宝马香车。菰蒲。转鸥路，望历下斜阳，名士亭孤。唱入沧浪曲，想蘋洲词谱，长笛横初。别怀五车飘瞥，秋老鹊华图。拟画里浮家，轻蓑小笠随钓徒。
忆馀杭·邳州
作者：王敬之
朝代：清
体裁：词

旧飏鞭丝沂水路。三载春船重唤渡。吹匀柳色晓风轻。作意趱清明。馀寒消遣荒村酒，饤惯蔬盘庾郎韭。燕来时候忆乡园。笋卖过头番。
忆馀杭·邵伯埭舟夜
作者：王敬之
朝代：清
体裁：词

来记湖城萦别绪。柔橹一枝摇暮雨。茱萸湾下碧流长。客路小重阳。花村十亩寻秋遍。水调扬州听又倦。浮家还泊雁边滩。霜月舵楼寒。
扫花游·病馀寡寐多作夜吟此用志寂寥
作者：王敬之
朝代：清
体裁：词

一灯纸阁，抱寂寞冬心，暗敲寒句。拥衾细谱。按歌头近拍，柝声来去。子夜迢迢，最是无弦调苦。远怀诉。问听向梦中，多少诗侣。三影消绮语。莫唤起熏笼，雪儿低度。唱予和汝。有吟绳冻鼎，月廊闲煮。别调宫商，欲向天涯寄与。更延伫。写乌丝小窗清曙。
扬州慢·送春和萝溪
作者：王敬之
朝代：清
体裁：词

啼血鹃枯，抱香蜂散，砌红万点愁人。看繁华过了，剩几树斜曛。渐浓到、王孙草色，马蹄归也，空踏芳尘。问离怀新酿，天涯多少酸辛。恨馀赋笔，尽消磨、风雨黄昏。只冷落当时，星幡一片，留与招魂。碧漾几湾流水，三生幻、絮果萍因。对无聊图画，馀情痴唤真真。
摸鱼儿·友生订约消寒醉乡身世衰意可嗟
作者：王敬之
朝代：清
体裁：词

信前身、絙人穷薄，不辞生世虫蓼。乡园同气儒酸腐，各有菜根堪咬。荒径扫。约三五、携尊脱略来倾倒。花边醉好。尽风雪围炉，岁寒需暖，吟待打春到。春雷□，便是仙凡换了。平生荣愿都饱。几多千佛名经客，百悔转追年少。吾辈老。况投笔而今，已欠从军早。林泉旧稿。省数尺生绡，鸥波远梦，他日画离抱。
摸鱼儿·裕园者，夏筠庄侍御遂初之地也。今年荷花极盛，京甫邀客招凉竟日
作者：王敬之
朝代：清
体裁：词

占清华、半陂香水，虚涵凉晓风露。林泉小筑成高卧，抵得木天延伫。今旧雨。早会散耆英、别聚闲鸥侣。前游认取。认楹帖镌留，茶经酒政，行乐及时补。南山下，先陇遥连别墅。也留曾钓游处。可帆亭子荒波外，剩有砌苔苍古。渔唱谱。甚绿意红情，称得词仙语。吟怀诉与。只画舫红桥，扬州梦忆，花壁四无暑。
摸鱼儿·诵瘦生过宜轩感赋之作，故交零落，不堪回首，亦不能已于言
作者：王敬之
朝代：清
体裁：词

写秋花、半墙疏影，凉天容易斜照。秋心落得联秋侣，苦语赠宜同调。人渐老。看愁里、冬烘短发今头脑。蚕丝未了。尽寄托遥情，美人香草，留待验鸿爪。弦诗地，旧雨听难重到。遗笺尘壁应少。深宵一笛吹孤月，剩记那时怀抱。离梦杳。付秃帚山童、落叶和霜扫。新醅卖早。好商略消寒，暖炉雪屋，百叠醉吟稿。
摸鱼儿·陶然亭晚眺偕淮南故人
作者：王敬之
朝代：清
体裁：词

度杨堤、一条波影，危栏来倚清旷。遥分万笏西山绿，深染半篙新涨。耽胜赏。惹蓑笠生涯、陡作江湖想。谁催去桨。肯载渔竿，此中小住。暂与谢轮鞅。苍苔壁，碑版摹看无恙，风鸦诗墨留唱。当年小筑尘沙外，忙里几成幽访。消惆怅。尽让我鸥群、三五闲来往。蒲风弄响。又吹送游人，去寻乡梦，烟水梦边漾。
无寐
作者：王敬之
朝代：清

柝声听无寐，高馆坐超急。凉秋湖上来，夜气怯病骨。月斜人影长，星河澹将没。永怀东郡遥，关山不可越。怅望碧天空，临风浩歌发。
早夏村居
作者：王敬之
朝代：清

花事碧溪尽，残寒过麦天。高林数点雨，深巷一声蝉。行药去忘倦，枕书还早眠。因知静者妙，尘虑待先捐。
明史阁部墓
作者：王敬之
朝代：清

虾蟆天子蟋蟀相，东南半壁思偏安。金陵王气复销歇，虫沙四镇余江干。史公末造此开府，欲仗一木支艰难。胜地烟花扫兵燹，孤臣战骨空摧残。公之大节足千古，白日照耀丹心丹。何必文山证前世，始令旷代同悲酸。鼓鼙声歇出邱在，忠魂正气归衣冠。衣冠不朽石碣短，土花凝碧愁荒寒。我来凭吊读遗翰，独为俯仰生长叹。红梅点点忽飞落，犹疑誓师泪血临风弹。
暗香·一柳居分咏梅花故实，得白石清词，以白石自制腔咏之
作者：王敬之
朝代：清
体裁：词

亚枝雪屋。对小窗画影，高人谁读。唱冷玉烟，落纸新声写幽独。诗兴扬州便好，应吟阙、乌丝笺幅。妒艳福、修到词仙，题与刻寒竹。豪秃。句难续。奈旧谱翠禽，梦遥红玉。画楼度曲。笛空江城几吹促。惆怅歌珠杳后，花乱落、石湖波渌。又听让、荷露底，短腔按熟。
木兰花慢·叠和友人寄怀之作
作者：王敬之
朝代：清
体裁：词

抱凉襟似水，待篱落、一分花。望雁影横边，月波千里，秋思谁家。烟霞谢伊寄语，仗窗灯、挑起认风鸦。细数蓬踪去往，词人渐感年华。天涯。瘦马倦尘沙。寻梦也都差。更画里江城，回帆陡听，鼓面先挝。蒹葭只招旧侣，不愁迷、鸥路碧溪斜。应约霜螯簖起，旗亭莶酒同赊。
木兰花慢·抱疴不得作江上之游，谱记惆怅
作者：王敬之
朝代：清
体裁：词

画余怀渺渺，欠水墨、渡江云。只花底灯船，清溪几曲，寻梦无因。销魂那株细柳，料而今、憔悴倚斜曛。我亦秋来病起，药炉还伴吟身。词人。风月评论。添镜里，鬓霜痕。悔驿壁僧窗，管枯豪秃，种就愁根。梭巡罢钻故纸，便摊书、不到送穷文。望远烟笼寒水，古怀分付欧群。
桂枝香·檐马
作者：王敬之
朝代：清
体裁：词

怀人正苦。又拨触年时，最难忘处。缕缕情丝无奈，晚风庭宇。自从冷落游仙梦，算重摇、佩环来去。月斜虫咽，酒醒雁杳，渐催愁赴。傍一枕、荒邮倦旅。此铃语郎当，应更凄楚。叠寄吟笺借写，侧商新谱。索伊敲和玲珑韵，怕孤檠、遥夜难度。数声才歇，又飞落叶，响连疏雨。
洞仙歌·陆放翁诗自注，乡人植竹取蟹，谓之蟹椴，即天随子渔具录中所谓列竹于海澨，曰沪吴人今谓之簖者，吾乡甓社湖亦有之
作者：王敬之
朝代：清
体裁：词

蓑边风雨，仗茅茨低苫。夜影芦花一灯闪。看树来栅短，编比帘疏，排水口、一样莎矶能占。稻芒输已罢，小作勾留，故态横行料应敛。远响过乌篷、载酒持螯，定何处、斜阳系缆。又涨落、渔梁试寒时，剩历乱枯萍，白黏千点。
浣溪沙
作者：王敬之
朝代：清
体裁：词

窣地帘波睡起迟。春寒作弄雨丝丝。养花天气困人时。燕外午风吹骤暖，破云一隙漏晴晖。箫声巷口绿阴肥。
浪淘沙
作者：王敬之
朝代：清
体裁：词

灯暗酒人醒。雨夜凄清。风吹点滴竹窗声。无奈寒枝栖不稳，鸲鹆更更。愁恨要都平。除是天明。来宵莫上小楼听。免触关山孤客梦，前度淋铃。
渔家傲
作者：王敬之
朝代：清
体裁：词

茭叶平田连秋渚。风帆满挂鸥边路。路转渔庄幽绝处。和旧侣。重听篷背萧萧雨。一宿曾寻禅榻住。移舟春岸烟钟暮。试续三年行箧句。吟更苦。秋宵秋士秋心诉。
渡江云
作者：王敬之
朝代：清
体裁：词

露蛩吟梦破，花阴月午，消受一窗凉。试烹前夜雨，石铫瓷瓯，小瀹水芽香。迢迢别思，共丽谯、秋点敲长。空为检、云笺鱼腹，绮语细评量。词场。天风海雨，滴粉搓酥，尽分传馀响。谁更唱、孤村鸦点，流水斜阳。于今便与修箫谱，怕华颠、孤负吴娘。赢得是、残宵独坐回肠。
满江红·宋端平二年，荣全据高邮叛。官奴毛惜惜不为，行酒见杀。事闻赠英烈夫人详宋史。今有祠在南城内，墓在南城外
作者：王敬之
朝代：清
体裁：词

微矣官奴，埋碧血、芳名如昨。胜学士、高谭大节，到头还错。恼问朝廷何负汝，汝曹反贼公然作。有海青、一例共千秋，抛弦索。红颜命，儿真薄。青史笔，人争著。便生涯歌舞，也休惭怍。英烈崇封抔土在，叛臣朽骨今安托。铸顽金、应跪墓门前，昭元恶。
满江红·承天寺元末张士诚据作天祐府
作者：王敬之
朝代：清
体裁：词

楝矢东来，肆窃据、檐铃还说。说杀运、中原豺虎，草间雄杰。受抚受降降亦叛，空溅太守心肝血。惹阴风、忠愤卷长湖，涛如雪。盐徒散，笳吹咽。僧徒聚，钟敲彻。问土花折戟，早销锋铁。回首寒山枫树外，张王旧第灰飞灭。只灯龛、古佛悄无言，观尘劫。
满江红·文游台苏东坡王定国与孙莘老秦太虚燕游处
作者：王敬之
朝代：清
体裁：词

突兀高台，文采照、湖光卅六。七百载、龙眠图画，胜游谁续。宾主东南三雅醉，海山题咏千豪秃。惹半生、谗焰是才名，孤臣逐。苔莓径，寻芳躅。能几占，林泉福。只溪毛频荐，冷浇醽醁。斗野亭馀屋采烂，玩珠楼剩波纹绿。让登临、闲挈只鸡来，渔樵局。
满江红·瞻衮堂宋提举董某为张魏公浚建
作者：王敬之
朝代：清
体裁：词

木落堂空，寻都督、绍兴陈迹。甚衮绣、视师淮甸，驻纾筹策。剧盗湖氛降后静，转资血战他年力。试评量、功罪抵苻离，鼻息。忠定去，中原失。长脚相，南朝逼。任荷戈诸将，愤填胸臆。进退贤奸成再误，空馀天水伤心碧。更夕阳、韩岳吊荒祠，回双屐。
烛影摇红·中秋月夕，雨窗招集酒伴放舟城东，共领闲鬯。病夫未能从也，倚此书寄
作者：王敬之
朝代：清
体裁：词

落尽红衣，渚烟欹倒枯荷柄。捞虾呼鸭碧澄波，谁占秋千顷。著个寻诗去艇。免空抛、圆蟾夜永。酒边应欠，尺八清吹，和伊高咏。寂寞荒居，杜门秋士愁和病。一虫幽砌咽还吟，唤梦江湖醒。小步空阶瘦影。遍支筇、苍苔露冷。冷怀还寄，插帽黄花，后游谁订。
疏影·寒灯
作者：王敬之
朝代：清
体裁：词

孤檠半壁。借一星芋火，纤炷然夕。竹屋深窗，瓶胆梅枝，银白黏边描黑。冬心稳句宜催雪，照炙砚、词人吟索。最恼他、雁唤无眠，旧事者回重忆。难忘相亲破卷，不辞指爪冻，残夜刀尺。鼠眼窥频，鸡口啼残，莫话熏笼愁臆。烛昏雨细红罗帐，料未要、春情留得渐一篝、挑尽霜更，还又冷蟾帘隙。
疏影·星阶携酒所宜轩集同人咏梅影
作者：王敬之
朝代：清
体裁：词

离魂绰约。印一痕冷墨，移上檐角。却怪银蟾，虚写横枝，不染绿跗红萼。轻冰破处湖波静，也照见、疏疏篱落。省那人、纤手呵温，半树晓窗描学。仙梦茫茫去杳，翠禽悄更下，应误寒啄。雪径分明，花坞迷离，雅兴平章无著。冬心供养铜瓶短，又数点、欹斜灯阁。只诳他、铁脚探春，未饱一番狂嚼。
菩萨蛮
作者：王敬之
朝代：清
体裁：词

床头药里才抛弃。雨窗乞酒凉宵醉。残雨冱苍烟。欲晴难准天。闲愁天酿就。人共秋花瘦。秋梦傍花寻。一虫愁外吟。
菩萨蛮
作者：王敬之
朝代：清
体裁：词

清霜一夜枫林瘦。秋衣渐觉新寒透。怅望小桥头。夕阳红半楼。归心随去艇。水市摇灯影。仗酒破愁城。酒阑愁更生。
虞美人
作者：王敬之
朝代：清
体裁：词

停鞭又是斜阳候。草草三杯酒。梦边敧枕暗油缸。孤负春风弦索马头腔。分明说与愁人道。侬只陪欢笑。红颜一霎鬓如丝。看取桃花明日是空枝。
虞美人·东阿旅次
作者：王敬之
朝代：清
体裁：词

篝灯影里留人住。懒下盘飧箸。茅柴老瓦卖山厨。漫想真珠红滴买春壶。木棉裘薄寒初透。况是诗肩瘦。三分惆怅到心头。枉倩四条弦上拨无愁。
虞美人·赵北口
作者：王敬之
朝代：清
体裁：词

午风客路黄尘里。耐得须眉涴。鞭丝摇上赤阑桥。洗眼荻苗波影碧迢迢。似曾相识闲鸥鹭。我亦渔乡住。又寻水驿去停骖。欠个吴篷小泊梦江南。
虞美人·题山水便面
作者：王敬之
朝代：清
体裁：词

白鸥飞灭馀霞卷。渺渺江天远。碧山断处寺门红。好似楼台北固夕阳中。谁临旧稿描云水。惆怅无名氏。倩伊添个钓人舟。画我乘潮西望秣陵秋。
蝶恋花
作者：王敬之
朝代：清
体裁：词

游屐燕南春尽后。忆是红芳，澹卖丰台候。婪尾花前婪尾酒。鞭丝软入停杯手。归兴茶瓜消夏九。风雨灯宵，作弄新凉又。江海萍踪能定否。秋衣准向天涯授。
蝶恋花·小山旧有“小燕衔花春一片”之句，今不载遗稿，盖欧心佳语埋沉故纸堆中者不少矣。因广其意即以识感
作者：王敬之
朝代：清
体裁：词

柳外红楼帘半卷。雨后寒轻，才试三分暖。小燕衔花春一片。梁间舞入香风软。吐尽蚕丝归梦幻。唱冷秋坟，记否情深浅。故纸云烟吹易散。乌衣还自抛双剪。
蝶恋花·题蛱蝶画扇
作者：王敬之
朝代：清
体裁：词

迟日红边新绿长。小阵东风，扇得春情荡。好梦迷香团不放。一生花里成痴想。研露传伊金粉样。不信金销，粉褪归惆怅。别剪齐纨看笔仗。蝉枝淡墨描秋响。
解连环·雨艇莫归灯窗摅闷
作者：王敬之
朝代：清
体裁：词

碧摇灯晕。又湖云送雨，酿人孤闷。听不多、篷背潇潇，争打入秋林，者般凄紧。涨落溪痕，要量减、旅愁分寸。奈空阶点滴，冷闲吟虫，暗恼星鬓。香销木犀一瞬。饷糕盘望杳，佳节空近。幸水村、不怕催租，只诗事城中，寄笺无分。雁是来时，欠一阵、芦花风信。盼苔边、破扉晒晓，放晴未准。
豆叶黄/忆王孙
作者：王敬之
朝代：清
体裁：词

清霜二十四桥秋。衰柳残荷各自愁。放鸭人归一叶舟。夕阳收。水上钟敲烟外楼。
贺新凉
作者：王敬之
朝代：清
体裁：词

瘦马红尘道。记卢沟、高风黄叶，去程秋晓。人海三年劳远梦，雁足平安催报。更起向、长安西笑。历碌毡车残雪岸，辗馀寒、捆载图书到。春酒把，别愁扫。尊前唤卖将离早。又猛被、香风吹入，一鞭斜照。渡影滹沱河上水，依旧行踪潦倒。只枯管、添些诗料。不染松烟题驿壁，怕重看、鸿爪伤怀抱。书故纸，寄同调。
贺新凉·叠和东阿客舍题壁之作
作者：王敬之
朝代：清
体裁：词

粉堠徐方数。飒征衫、柳条风起，马头尘土。百五光阴寒食店，小憩关河倦旅。尽灯壁、评量题句。句好应输红杏闹，也廉纤、惹得沾衣雨。都湿了，送春路。生花枯管春休妒。渺天涯、年时爪印总无寻处。翠袖殷勤山市酒，曲记销魂前度。奈芳意、而今迟暮。人海浮沉头易白，拨无愁、怕听琵琶诉。偏梦里，一铃语。
贺新凉·叠和虚白子酒间感兴
作者：王敬之
朝代：清
体裁：词

新创清愁稿。在鸦边、西风野水，小楼残照。冷入苔笺鱼腹字，枨触当年黯抱。消受几、黄尘乌帽。折遍江南江北柳，更疲驴、落叶长安道。才放准，故乡棹。初心变灭云烟了。问黄花、如卿晚节，酒徒多少。投笔从今无用手，只有持螯尚好。约芋火、围炉还到。醉里寒宵催钵韵，写空中、语耳风情老。消百感，仰天笑。
贺新凉·岁暮
作者：王敬之
朝代：清
体裁：词

顿改门庭悄。尽匆忙、催租吏去，索逋人到。一例空仓听噪雀，不是寻常愁料。偏乞米、书来索报。更说雪街衣葛士，欠肉糜、虚语饥肠饱。支谦岁，百堪恼。月圆时候春来早。早打到、秧歌羯鼓，市喧添闹。我辈春情无写处，只写冬心不了。恁游戏、文章颠倒。又换新题吹暖律，强搜寻、吉语年头要。聊慰我，闷怀抱。
贺新凉·所宜轩前去年移植老梅春深作花
作者：王敬之
朝代：清
体裁：词

独拗黄花地。几霜天、苍凉写照，澹怀秋士。隔岁花光移换得，开到北枝春蕊。赚仙梦、圆成容易。梦暖东风冰雪外，尽交游、徼幸秾桃李。看一样，下禽翠。惜香别有屏帷里。倩黄瓶、和苔供养，酒边乌几。我只小山闲位置，领受斜阳千里。笑树木、十年迟矣。准数羹材无分到，有喜神、描好酸根蒂。吟玉照，旧题字。
贺新凉·新制诗屏用揭友生唱和之作
作者：王敬之
朝代：清
体裁：词

半壁花笺聚。认才名、芝泥小押，古欢今雨。一扇横遮无四摺，仗与风骚作主。几封坼、筠筒来去。断句杂联收拾夥，树新裁、旧制图书府。较我辈，最佳语。春江晚景休描取。看诗中、都饶画意，卧游应许。从此雪鸿寻爪迹，省我巡樯绕柱。拍步韵、枯肠搜苦。检点烟云题字缺，擘乌丝、别倚新声补。黏面面，足吟谱。
贺新凉·读星阶哭友之作怅然有述
作者：王敬之
朝代：清
体裁：词

谱入凄凉犯。绕幺弦、酸风冷雨，作成愁黯。虚白楼边花隔坐，坐上茶清酒酽。几选调、阄题分占。旧写乌丝黏壁在，蚀墨痕、蠹腹无浓澹。传刻计，剩遗憾。记才蜡尾题多感。灌书轩、清谭听杳，玉梅窗掩。一样春蚕丝易尽，一样雪泥留验。悔绮语、吾曹应忏。转眼陈编供酱瓿，有何人、披对秋灯焰。怀抱恶，笔停点。
踏莎行·秋斋小病，消遣旅怀
作者：王敬之
朝代：清
体裁：词

半老年华，长贫身世。松烟一寸研愁记。浓书秋叶付东流，要他载得浓愁起。寄阻当归，抛他远志。遍开药里供憔悴。雨窗扶病坐黄昏，一虫吟咽苔花砌。
转应曲
作者：王敬之
朝代：清
体裁：词

寒梦。寒梦。梦被诗魔调弄。醒来吟落灯花。灯暗纸窗月斜。斜月。斜月。巷口柝声敲歇。
转应曲·寒梦
作者：王敬之
朝代：清

寒梦。寒梦。梦被诗魔调弄。醒来吟落灯花，灯暗纸窗月斜。月斜。月斜。巷口柝声敲歇。
长亭怨慢·冬柳
作者：王敬之
朝代：清
体裁：词

过摇落、江潭时序。几树栖寒，暮鸦终古。闭悄红楼，望迷晶箔、冻云冱。恨条依旧，凭挂向、无情处。片雪点长亭，算有兴、吟飞风絮。归路。曳孤筇蜡岸，不似系船前度。空腔半倒，付清响、别村樵斧。怅忆是、缕缕当年，又寒梦、山生桥堍。甚多事春风，还要描愁眉妩。
长亭怨慢·秋村雨夜
作者：王敬之
朝代：清
体裁：词

又敲紧、山窗凉雨。梦湿天涯，险迷归路。病骨支愁，争禁消息、镇延伫。锦笺重寄，还曲折、柔肠诉。苦语要分明，尽剔短银缸兰炷。凄楚。傍秋宵虫砌，那比燕帘春午。将凉替暖，恁一样、小年难度。只孤坐、野水荒村，欠街柝、声声敲数。听搅树西风，难得栖鸦啼曙。
陌上花·春尽扬州旋次倚写闷怀
作者：王敬之
朝代：清
体裁：词

当时水调，从头歌起，夜篷凄韵。廿四桥边，吹到几番风信。落红一点燕支泪，先付渌波流恨。恨而今、枉是二分眉月，照馀潘鬓。更馀酲晓枕，疏钟撞梦，梦里繁华都尽。晼晚年光，细雨暗愁催尽。欲寻燕外春归路，应待夕阳晴稳。料多情，只有隋堤风絮，趁人飞紧。
鹧鸪天
作者：王敬之
朝代：清
体裁：词

花事江城几度残。记招游侣趁齐纨。水香晓阁荷犹卷，风软晴堤絮自团。吟旧句，倚阑干。春衫薄耐麦天寒。何时寻梦红桥路，料理扁舟载钓竿。
齐天乐·艺菊者以竹器担菊卖之，为赋菊担
作者：王敬之
朝代：清
体裁：词

杏花深巷春声寂，霜枝一肩重到。荷蒉馀工，承筐活计，新试凉天晴晓。湘筠制巧。学麂眼东篱，更誇轻小。采药篮边，伴他樵路去来绕。山翁腰脚尚健，压秋田梱载，堪画新稿。落叶荒街，西风野市，索价今年多少。寒香卖了。剩疏影随人，澹筛斜照。卸向茅檐，落英闲自扫。
齐天乐·试仿陆放翁菊枕之制，赋和星阶
作者：王敬之
朝代：清
体裁：词

色丝缝倩纫兰手，都收半篱秋碎。侧向藜床，支馀笋席，软便凉宵人醉。华胥梦拟。尽卧稳羲皇，北窗香细。摘艳酴醾，漫向春莫睡乡味。清吟频唤梦醒，怅消磨好句，年少重记。采想新霜，欹听旧雨，不判离人高士。梅花帐底。有化蝶魂归，恋伊芳意。约践登高，晓天推更起。
龙山会·九日文游台载酒登高故事也，有寄词申约者叠和
作者：王敬之
朝代：清
体裁：词

冷剔兰缸焰。试展笺云，不似春词艳。游情浑未减。东山路、约准欧群闲泛。古兴与秋心，早牵系、寒溪短缆。拟招他，西风落照，共穿葭菼。扬州旧梦难寻，半里花村，驻屐年时占。鸿泥重检点。登高眼、莫误平山堂槛。今古各才名，便例是、题糕未敢。合商量、枯豪著语，酒旗茅店。
龙山会·九月十九日瘦生供菊招客作展重阳之会
作者：王敬之
朝代：清
体裁：词

一样风吹帽。胜友重来，趁取黄花好。几枝和雨拗。瓶胆贮、难得秋灯移照。题字壁尘边，只无奈、词人渐少。更湖干，萧条客馆，去拿孤棹。小园我亦归迟，乞食渊明，转仗餐英饱。移文谁续稿。三径外、怕换南山腾笑。落叶酒炉供，也雅例、霜篱轮到。拟苔笺、申邀屐响，再摅凉抱。
龙山会·村居正劳远想，忽得友生寄诗，谱此为报
作者：王敬之
朝代：清
体裁：词

敲被流萤扇。招到西风，作弄秋情浅。梦来容易断。牵远想、还引藕丝成线。缲线作长绳，可能绾、年华暗转。只荷盘，员珠漾雨，贮深清怨。回头竹里柴扉，拖屐支筇，趁月何人款。露枝凉夜泫。凭蟋蟀、占了秋花庭院。寂寞水西村，镇鸥外、湖天吟恋。争禁他、寻烟语冷，素笺愁展。
月夜泊朱洲听度曲感赋
作者：王敬禧
朝代：清

烟暝急羁雌，清歌正起迟。湘江不流处，山月乍明时。远道搴芳草，逢场和《竹枝》。独怜声半咽，哀怨尔何为。
西风
作者：王敬禧
朝代：清

关河劳梦寐，谁遣夕中生。月色不离地，山寒尽入城。籁虚蛩答响，秋老雁无声。处处皆长道，徒看白露盈。
哭陆静山公子
作者：王敬铭
朝代：清

昔我来吴门，憙识陆公子。公子不羁才，饮酒被纨绮。长剑倚耿耿，胡绳索纚纚。弱冠爱文章，奇书称宛委。俯仰隘八荒，海内望丰采。伫看列上台，雍容辅当扆。鼎门庆有馀，周道平如砥。忽传消息来，竟以蹈海死。乍闻犹恍惚，沈沈乃真矣。遗蜕逝茫茫，凄凉馀行李。上有白头亲，梦中舞莱彩。君性旷且聪，陶然乐素履。纵有难言隐，未必无生理。胡不遁空山，胡不归故里。岂其厄龙蛇，无端折蘅芷。国运丁阳九，天下滔滔是。荆天兼棘地，堕入樊笼里。众醉我独醒，人事久糠秕。敢效屈灵均，一洗顽懦耻。毁誉听之人，我心终不悔。君也本通儒，一朝成烈士。此时震寰区，异日垂惇史。霭霭岭头云，潺潺江上水。至今池馆夜，仿佛逢山鬼。临风酬一杯，四野秋声起。落日望崦嵫，吾将诉真宰。
灵宝道中口占
作者：王敬铭
朝代：清

游子身尝境，衰亲心历时。家书不敢说，白发已如丝。
试院协一堂联
作者：王敬铭
朝代：清
体裁：联

三条官烛，棘闱辛苦廿年，苟以温饱负平生，斯誓有如江水；一介儒冠，玉署光荣两世，能取文章报恩遇，此行方识庐山。
过洛阳赠文仲恭太守
作者：王敬铭
朝代：清

久闻直谏伏青蒲，又见仁风被故都。祈雨虔为民请命，论文閒共士摊书。旧时荆国奸能辨，今日吴公治独殊。私望岁寒珍晚节，有人秉笔在菰芦。
挽张之洞联
作者：王文持
朝代：清
体裁：联

青史记公难，合儒林文苑道学名臣，都为一传；芳型垂世远，论经术政治文章事业，并足千秋。
东平道中见曹竹墟辛巳题壁诗即次韵寄之
作者：王文治
朝代：清

前年风雪中，送君还乡里。今年暮春天，别君凤城里。单车走滇南，中道靡所止。东西感鸿飞，岁月惊马齿。旧时欢燕深，离索复于此。他年再相见，须鬓可知矣。努力供奉班，圭璋式朝士。
仓卒
作者：王文治
朝代：清

仓卒征南下碧油，初闻衽席过貔貅。服牛未定输粮策，缚虎先为入穴谋。岂料空弮真遇敌，当时一饭胜封侯。星桥火树张镫夜，羽檄飞驰正未休。属草真传用左徒，登坛高议日纷如。漫言蛇鸟亲临阵，已觉螳螂敢抗车。虎旅不遵孙武约，鲰生原诵赵奢书。夷酋一队翻堪仗，娘子孤军直捣虚。兰池笠毂旧声名，一眚何尝替孟明。军政才闻诛后至，将星忽报落前营。九龙移仗边风急，双鹘横霄塞草平。可惜希文穷塞主，长天落日闭孤城。
仓卒·其一
作者：王文治
朝代：清

仓卒征南下碧油，初闻衽席过貔貅。服牛未定输粮策，缚虎先为入穴谋。岂料空弮真遇敌，当时一饭胜封侯。星桥火树张镫夜，羽檄飞驰正未休。
仓卒·其三
作者：王文治
朝代：清

兰池笠毂旧声名，一眚何尝替孟明。军政才闻诛后至，将星忽报落前营。九龙移仗边风急，双鹘横霄塞草平。可惜希文穷塞主，长天落日闭孤城。
仓卒·其二
作者：王文治
朝代：清

属草真传用左徒，登坛高议日纷如。漫言蛇鸟亲临阵，已觉螳螂敢抗车。虎旅不遵孙武约，鲰生原诵赵奢书。夷酋一队翻堪仗，娘子孤军直捣虚。
仙枣亭
作者：王文治
朝代：清
体裁：七言绝句

仙枣枯来似古楂，废阑荒砌卧烟霞。只今黄鹤楼头月，曾照当年一树花。
伯牙琴台
作者：王文治
朝代：清

伯牙千载后，犹自有琴台。秋水淡无际，暮山相向来。日余有千曲，欲奏心徘徊。但恐无钟子，素襟谁与开。
修禊浮玉山亭怀李琴夫
作者：王文治
朝代：清

夭桃三月红雨飞，水边修禊春风微。采兰仕女青玉佩，折花郎君白袷衣。接天草色日将夕，满路莺啼人未归。记得去年山酒熟，一楼明月咏芳菲。
冬日登黄鹤楼次素溪韵
作者：王文治
朝代：清
体裁：七言律诗

岷峨东下势平临，万里风烟此畅襟。云去人间成往古，江流天堑到如今。乱山积雪寒森玉，疏树回晴远漏金。独向飞楼高处立，还疑仙笛有遗音。